text:
12-nji awgustda Gazagystanyň port şäheri Aktauda Azerbaýjanyň, Eýranyň, Gazagystanyň, Orsýetiň we Türkmenistanyň döwlet baştutanlarynyň arasynda bolan duşuşykda tebigy serişdelere baý bolan Kaspi deňziniň kanuny durumy boýunça täze konwensiýa gol çekildi, emma eýran tarapynyň goşmaça duşuşyklaryň zerurdygyny aýtmagy bilen, deňziň baýlyklarynyň bäş goňşynyň arasynda nähili paýlaşyljagy aýdyň bolman galýar.
Belki-de şu meseläni çözmek umydy bilen, Türkmenistanyň prezidenti Gurbanguly Berdimuhamedow indiki Kaspi sammitini Aşgabatda geçirmegi teklip etdi.
Hazarýaka döwletleriniň arasynda indi ýigrimi ýyldan gowrak wagt bäri dowam edýän dawalaryň esasynda deňzi boýunça täze araçäkleri kesgitlemek hem-de onuň baýlyklaryny bölüşmek meselesi ýatyr.
Şol bir wagtda Türkmenistan bilen Azerbaýjan deňizdäki birnäçe ýangyç gorlarynyň üstünde oňşup bilmän gelýär, Eýran bolsa serhetleriň kesgitlenmegi meselesinde öz pozisiýasynda galmagyny dowam etdirýär.
Şonuň bilen birlikde, Türkmenistan Hazaryň durumynyň kesgitlenmegi bilen deňziň düýbünden geçiriji gurmak mümkinçilikleriniň açylmagyna, kanuny päsgelçilikleriň aradan aýrylmagyna we öz tebigy gazyny ýewropa bazarlaryna çykarmaklyga bil baglaýar.
Emma muňa garamazdan, döwlet baştutanlary dokumente gol çekmezlerinden öň sözlän sözlerinde täze baglaşylýan şertnamanyň detallaryny, ýagny onuň öňden gelýän dawalara nähili çözgüt tapandygyny açyk aýtmadylar.
Rus prezidenti Wladimir Putin Kaspi deňziniň kanuny durumynyň kesgitlenmegi “ýurtlaryň arasyndaky özara hyzmatdaşlygy hil taýdan täze derejelere galdyrmaga, dürli ugurlar boýunça ýakyn hyzmatdaşlygy ösdürmäge şert döredýär” diýdi.
Emma Putiniň eýranly kärdeşi Hassan Rohani biraz başgaça pikirde, ol Kaspi deňziniň düýbündäki nebit-gaz baýlyklaryny bölüşmek üçin kenarýaka döwletleriniň arasynda goşmaça ylalaşyklaryň baglaşylmagynyň zerur boljakdygyny aýtdy.
Azat Ýewropa/Azatlyk radiosynyň Merkezi Aziýa ýurtlary boýunça eksperti Brýus Panniýeriň pikiriçe, prezident Rohaniniň bu sözleri Eýranyň Kaspiniň bölüşilmegi meselesindäki pozisiýasynyň tasdan üýtgewsiz galandygyny, şol bir wagtda-da Tähranyň täze gol çekilen konwensiýadan kanagatlanmaýandygyny görkezýär.
“Kaspi sammitine gatnaşyjylar hyzmatdaşlygy ösdürmek, deňziň ekologiýa goragyny üpjün etmek, başga ýurtlaryň harbylaryny Kaspi deňzine goýbermezlik ýaly esasy meselelerde ylalaşdylar, ýöne iň esasy problemalara, serhetler we deňziň baýlyklaryny nähili paýlaşmalydygy baradaky meselelere gezek gelende welin, taraplar doly bir pikire gelip bilmedige meňzeýär” diýip, Brýus Panniýer telefonda aýtdy.
Ekspertiň bellemegine görä, konwensiýa gol çekendigine garamazdan, Eýranyň prezidenti heniz serhetleri kesgitlemek, deňziň baýlyklaryny bölüşmek, deňziň tebigatyny goramak meselelerinde has kän gepleşilmegini isleýär. Bu, ekspertiň pikiriçe, Eýran üçin 20 ýyldan gowrak geçirilen gepleşikleriň ýeterlik bolmandygyny, ýangy bu ýurduň Kazaryň nebit-gaz paýlyklaryny paýlaşmaga o diýen taýýar däldigini çaklmaga esas berýär.
Ikinji tarapdan, Rohani Kaspi deňzine başga ýurtlaryň harbylaryny goýbermezlik barada gürrüň edende, gönüläp aýtmadygam bolsa, Gazagystan bilen Birleşen Ştatlaryň Aktau portuny ulanyp, Kaspi deňzi arkaly harby ýükleri gatnatmak mümkinçiliklerine hem gyýa garaýana meňzeýär, sebäbi bu ýerde şundan başga harby ýük geçirjek bolýan ýurt ýok diýip, Panniýer aýtdy.
“Megerem şunuň üçin, Türkmenistanyň prezidenti Gurbanguly Berdimuhamedow ýene bir Kaspi sammitiniň Aşgabatda geçirilmegini teklip etdi, belki-de olara çyndanam ýene bir sammit geçirmek we düşünişmek zerur bolup durýar ” diýip, Panniýer Aktaudan telefon arkaly beren maglumatynda aýtdy.
Gazagystanyň prezidenti Nursoltan Nazarbaýewiň sözlän sözünde aýdylmagyna görä, taraplaryň konwensiýanyň düzgünilerini ýerine ýetirmek üçin “daşary işler ministrlikleriniň çäginde yzygider bäş taraply geňeşleri geçirmek boýunça ýörite mehanizm” döretmek pikirne geldiler.
Bäş döwletiň daşary işler ministrleri Aktauda sammitiň öňünden, döwlet baştutanlarynyň ýokary derejede geçirjek duşuşugynyň gün tertibini kesgitlemek üçin 11-nji awgustda taýýarlyk duşuşygyny geçirdiler.
Orsýetiň Daşary işler ministrliginiň maglumatyna görä, ministrler bu duşuşykda konwensiýa gol çekilenden soň, alnyp barylýan işleri eglemän dowam etdirmek barada ýörite ylalaşyk baglaşandyklaryny aýtdy.
"[Döwletleriň] daşary işler ministrleri gazanylan hyzmatdaşlygyň derejesinden kanagatlanma bildirdiler we konwensiýa gol çekilenden soň Kaspi deňzi babatynda geljekde edilmeli işler boýunça ylalaşyga geldiler” diýip, RF-nyň DIM-i ýurtlaryň ministrler derejesinde geçiren duşuşygyndan soň aýtdy.
Kreml bu sammit barada habar berip, 10-njy awgustda çap eden beýanatynda bäş döwletiň arasyndaky gepleşikleriň şu günki derejesine gelmegi üçin ýigrimi ýyldan gowrak wagtyň gerek bolandygyny belledi.
1991-nji ýylda Sowet Soýuzy dargap, daşy gur ýer bilen gurşalan deňziň kenarynda ozalky iki döwlete – Sowet Soýuzy bilen Eýrana derek bäş döwlet peýda bolaly bäri, Kaspi deňzi deňizmi ýa köl diýen temadaky çekişmeler dowam edýär.
Eger ol deňiz diýlip kesgitlense, onuň ýakasyndaky bäş ýurt araçäklerini garşydaş kenardaky goňşulary bilen aralykdaky suwuň ortasyndan çekmeli, eger-de ol köl diýip kesgitlense, bu deňziň serişdeleriniň bäş kenarýaka ýurduň arasynda deň bölüşilmeli boljakdygyny aňladýar.
Bu ýerde bahasy trillionlap dollara durýan serişdeler, deňziň düýbünde bardygy anyklanan we mümkin bolan uglewodorod gorlary, 50 milliard barrel çemesindäki nebit we 9 trillion kub metre golaý tebigy gaz barada gürrüň gidýär.


c: text/html

text:
Wozroždeniýe
Renessans (fr. Renaissance, ital. Rinascimento) — Ýewropa medeniýetiniň taryhynda Orta asyrlar medeniýetiniň ornuna gelen we täze döwrüň medeniýetinden ozalky döwür. Bu döwrüň takmynan hronologik çäkleri 14-nji asyryň başlarynda 16-njy asyryň soňky çärýegine çenlidir.
Wozroždeniýe döwrüniň tapawutlandyryjy alamaty — medeniýetiň dünýewi häsiýeti we onuň antroposentrizmi (ýagny, ilkinji nobatda, adama we onuň hereketlerine bolan gyzyklanma). Ol döwürde antik medeniýete (we onuň "täzeden dikeldilmegine") bolan gyzyklanma agdyklyk edensoň, onuň ady şol esasynda gelip çykypdyr.

robotstxt: allowed

filter: keep


text:
Bilim halkymyzyň müňýyllyklaryň dowamynda toplan, nesilden-nesle geçirip gelýän gymmatly baýlygydyr, durmuş kadalarynyň, medeniýetiň hem-de tejribäniň çeşmesidir. Bilim döwletimiziň kuwwatydyr. Şoňa görä-de, Türkmenistany has-da okgunly ösdürmek, dünýäniň syýasy, ykdysady, medeni giňişliginde bäsleşige ukyplylygyny ýokarlandyrmak, ilkinji nobatda, ylmy-tehniki ösüşiň gazananlaryndan, täze tehnologiýalardan, innowasiýalardan oňat baş çykarýan hünärmenleri taýýarlamak wezipelerinden ugur alyp, biz milli bilim ulgamyna düýpli maýa goýumlaryny gönükdirýäris – diýip, döwlet Baştutanymyzyň hatynda aýdylýar.
Milli bilimiň hilini hem-de mazmunyny dünýä ölçeglerine laýyklykda üpjün etmek maksady bilen, dine bir häzirki döwür üçin däl, eýsem, uzak geljegi nazarlaýan giň möçberli özgertmeleri amala aşyryp, orta, orta hünär, ýokary okuw mekdepleriniň täze binalaryny gurýarys. Öňdebaryjy dünýä tejribelerini, täze bilimleri, kompýuter we barlaghana enjamlaryny okuw işine giňden ornaşdyrýarys, döwrebap okuw kitaplaryny, okuw-usuly gollanmalaryny taýýarlaýarys.
Her bir şahsyýetiň erkin hem-de sagdyn ösmegine, syýasy, ykdysady, medeni, bilim hem-de sport mümkinçilikleriniň amala aşyrylmagyna gönükdirilen döwlet syýasatymyza laýyklykda, täze ýokary okuw mekdeplerini döredýäris. Yaňy-ýakynda Türkmenistanyň Ýaşulular maslahatynda kabul edilen «Türkmenistanyň Prezidentiniň ýurdumyzy 2018-2024-nji ýyllarda durmuş-ykdysady taýdan ösdürmegiň Maksatnamasyna» laýyklykda, milli bilim ulgamynyň binýadyny has-da berkidip, döwletimiziň we halkymyzyň at-abraýyny, şan-şöhratyny has-da belende götereris.
Bedenterbiýe we sport döwlet syýasatymyzyň örän möhüm ugurlarynyň biridir. Sport parahatçylykly we dostlukly gatnaşyklar üçin hem gymmatly ýörelge bolup durýar. Şu maksatlardan ugur alyp, bedenterbiýäni we sporty goldamagyň hem-de ösdürmegiň, ussat türgenleri taýýarlamagyň döwlet maksatnamalaryny kabul etdik, giň gerimli özgertmelere badalga berdik. Yurdumyzyň ähli sebitlerinde, şol sanda «Awaza» milli syýahatçylyk zolagynda dünýä ölçeglerine laýyk gelýän sport toplumlaryny, stadionlary, atçylyk-sport toplumlaryny, ýöriteleşdirilen sport mekdeplerini, dynç alyş-sagaldyş merkezlerini, şypahanalary gurduk. Aşgabat şäherinde bolsa, 157 gektar meýdanda Halkara olimpiýa komitetiniň talaplaryna laýyklykda enjamlaşdyrylan kyrka golaý desgany, şol sanda sportuň dürli görnüşleri boýunça desgalaryň on altysyny özünde jemleýän Olimpiýa şäherjigini bina etdik. Dünýäde giňden ýaýran hem-de millionlarça adamlaryň gyzyklanýan golf oýnuny ornaşdyrmak maksady bilen, Aşgabat şäherinde Golf sport toplumyny hem açdyk. 2017-nji ýylyň 17—27-nji sentýabry aralygynda geçirilen Ýapyk binalarda we söweş sungaty boýunça V Aziýa oýunlary bolsa, Garaşsyz Watanymyzy dünýäniň sport merkezleriniň biri hökmünde tanatdy. Dünýä sport hereketiniň taryhynda täze sahypany açan hem-de halkara bileleşiginde uly seslenme döreden V Aziýa oýunlary tutuş adamzadyň bähbitlerine parahatçylyk, dostluk gatnaşyklary üçin täze, ajaýyp mümkinçilikleri döretdi.
Biz bilimiň we sportuň mümkinçiliklerini parahatçylygyň hem-de dostlugyň bähbitlerine gönükdirmek bilen, Uzak Gündogar, Ýuwaş umman we Aziýa sebitleri, Orta we Yakyn Gündogar, Yewropa hem-de Amerika döwletleriniň iri ylym-bilim merkezleri, halkara we sebit guramalary bilen bu ugurlar boýunça hyzmatdaşlygy yzygiderli pugtalandyrýarys. 2017-nji ýylda «Aziada - 2017: Parahatçylygyň we ösüşiň hatyrasyna halkara sport hyzmatdaşlygy» atly halkara sport kongresiniň jemleýji Jamamasy Birleşen Milletler Guramasynyň Baş Assambleýasynyň 71-nji mejlisiniň resminamasy hökmünde ýaýradyldy. Şeýle hem, Birleşen Milletler Guramasynyň Adam hukuklary baradaky geňeşiniň 36-njy mejlisinde biziň ýurdumyzyň öňe süren «Parahatçylygy we adam hukuklaryny berkitmekde Bosgunlaryň olimpiýa toparlarynyň goşýan uly goşandyny höweslendirmek hakyndaky» Jarnama kabul edildi. Türkmenistanyň halkara olimpiýa hereketini ösdürmäge goşýan goşandyny dünýä bileleşiginiň doly goldaýandygy bizi aýratyn guwandyrýar – diýlip, hormatly Prezidentimiziň gutlag hatynda bellenýär.
Hatynyň ahyrynda hormatly Prezidentimiz Gurbanguly Berdimuhamedow bu serginiň we maslahatyň dünýä jemgyýetçiligini Garaşsyz Türkmenistanyň bilim we sport ulgamlarynyň ýeten derejesi bilen tanyşdyrmakda, özara gyzyklanma bildirilýän meseleleri ara alyp maslahatlaşmakda, şeýle hem döwrebap bilimleri we tejribeleri özleşdirmekde möhüm ähmiýete eye boljakdygyna berk ynanýandygyny aýdýar.


text:
ABŞ-nyň Astanadaky ilçihanasy Gazagystanyň žurnalistler birleşiginiň başlygynyň we onuň oglunyň türme tussaglygyna höküm edilmeginden alada bildirdi.
Seýtgazy Mataýew we onuň ogly Aset, KAZTAG habar gullugynyň direktory 3-nji oktýabrda degişlilikde üç we bäş ýyl türme tussaglygyna höküm edildi.
Olaryň ikisi hem maliýe serişdelerini nädogry ulanmak we salgytdan gaçmak aýyplamalaryny ret etdi.
ABŞ-nyň ilçihanasynyň 6-njy oktýabrdaky beýanatynda Mataýewleriň jenaýatda ýazgarylmagy “Gazagystandaky garaşsyz metbugatyň çäklendirmelerini we onuň pikir azatlygy babatyndaky netijelerini” görkezdi diýilýär.
"Biz Gazagystanda garaşsyz medianyň ornunyň azalmagy babatdaky halkara aladalaryna goşulýarys. ABŞ-Gazagystan hyzmatdaşlygynyň ruhuna laýyklykda, biz Gazagystanyň hökümetini, esasy adam hukuklary hökmünde, söz azatlygyny saklap galmaga hem-de ähli raýatlar üçin üpjün edilmeli hukuk proseduralaryny berjaý etmäge çagyrýarys” diýip, beýanatda aýdylýar.


text:
Paýtagtymyzdaky Enäniň we çaganyň saglygyny goraýan ylmy-kliniki merkezde Türkmenistanyň Saglygy goraýyş we derman senagaty ministrliginiň guramagynda geçirilýän “Çaganyň irki ösüşi we irki goşulyşma” mowzugy boýunça dört günlük okuw maslahaty geçirildi. Oňa Bütindünýä saglygy goraýyş guramasynyň bilermenleri, ýurdumyzyň saglygy goraýyş ulgamynda bu ugur boýunça işleýän çaga lukmanlary we ylmy işgärler gatnaşýarlar.
Irki goşulyşma ulgamy çaganyň ösüşiniň ilkinji aýlarynda we bir ýaşynda näsazlyklaryň ýa-da ösüşiň saklanmagynyň başlangyjy ýaly köpugurly ýagdaýy öz içine alýar. Häzirki döwürde irki goşulmak maksatnamasynyň hökmany bölegi hökmünde prenatal anyklaýyş hakyndaky gürrüň işjeň ýagdaýa eýe boldy. Çünki kömek näçe ir berilse, ol şonça-da netijeli bolýar.
Düýn BMG-niň Türkmenistandaky wekilhanasynyň maslahatlar zalynda BMG-niň Çagalar gaznasynyň gatnaşmagynda amala aşyrylýan Saglygy goraýyş we derman senagaty ministrliginiň maksatnamasynyň çäklerinde irki goşulyşma boýunça milli binýady döretmek meseleleri ugrundan BSG-niň hünärmenleri bilen “tegelek stoluň” başynda maslahat geçirildi.
Duşuşygyň dowamynda geçen döwürde ýerine ýetirilen işleriň netijelerine garaldy we irki döwürde ýüze çykýan meseleleri anyklamak hem-de çagalaryň ösüşi üçin oňaýly şertleri döretmekde ene-atalara kömek bermekde täze usullary ornaşdyrmak boýunça öňde durýan wezipeler kesgitlendi. Şunlukda, degişli hünärmenleri taýýarlamak we has kämil toparlary okatmak meselelerine aýratyn üns berildi.
Maslahata Saglygy goraýyş we derman senagaty ministrliginiň ýolbaşçylary, “Ene mähri” merkeziniň, Enäniň we çaganyň saglygyny goraýyş ylmy-kliniki merkeziniň, Türkmenistanyň Döwlet lukmançylyk uniwersitetiniň, welaýatlaryň Saglyk öýleriniň wekilleri gatnaşdylar.
Gyzyklanma bildirilýän pikir alyşmalaryň dowamynda ýygnananlar ýaş nesiliň saglygyny berkitmek maksady bilen, ýola goýulýan özara gatnaşyklaryň netijeli häsiýete eýedigini kanagatlanma bilen nygtadylar we hyzmatdaşlygy mundan beýläk-de dowam etmegiň zerurdygyny bellediler.
Şu günler BSG-niň hünärmenleri ýerlerde bolup, çaganyň irki ösüş we irki goşulyşma ulgamyny tejribä ornaşdyrmak we ony guramak işleri bilen tanyşdylar. Olar Mary şäheriniň we Ýolöten etrabynyň saglyk öýleriniň ýöriteleşdirilen otaglarynda amala aşyryldy.
BSG-niň wekili, Ankara Uniwersitetiniň professory Ilgi Ertem TDH-nyň habarçysyna beren interwýusynda şeýle diýdi:
- Bu meniň Türkmenistana ikinji saparymdyr. Hut şonuň üçinem men bu ýerde türkmen kärdeşlerim bilen duşuşyp, gürrüňdeş bolup, dürli lukmançylyk edaralarynda bolup, saglygy goraýyş ulgamyna, aýratyn-da, enäniň we çaganyň saglygynyň goralyşyna uly üns berdim we bu ugra hormatly Prezident Gurbanguly Berdimuhamedowyň döwlet derejesinde aýratyn ähmiýet berýändigini gördüm. Bu ugruň ösdürilmegi toplumlaýyn, ulgamlaýyn esasda ýola goýlupdyr. Ýurtda öňdebaryjy saglyk merkezleri hereket edýär. Olarda anyklaýşyň, bejerişiň we öňüni alşyň häzirki zaman usullary ulanylýar.
Muňa saparyň dowamynda biz Aşgabadyň örän ýokary derejede enjamlaşdyrylan Enäniň we çaganyň saglygyny goraýyş ylmy-kliniki merkezinde, şeýle hem Mary welaýatynyň lukmançylyk edaralаrynda bolanymyzda doly göz ýetirdik.


text:
TM HYZMAT BILMELI
Organizm üçin peýdaly içgiler
Alymlaryň çaklamagyna görä, adam üçin diňe natural içgiler peýdaly bolup biler, sebäbi organizm 70% suwuklykdan ybaratdyr. Olaryň pikiriçe, bir stakan kola zyýan ýetirmez, eger ony günde içip durmasak. Ýöne bir zady gözegne tutmak gerek, ýogurtlar, süýji gazlandyrylan içgiler, paketly soklar we süýtli bogunlar, biziň süýjilik duýujy reseptorlarymyz üçin we umuman organizm üçin zyýanlydyr.
Suw
Ýönekeý aromatizatorsyz we krasitelsiz agyz suwy, organizmdan toksinlary çykarýar, işleýşini sazlaýar. Bogunlaryň we ýürek-damarlaryň kesseleriň öňüni almakda ýardam berjek içgileriň biridir.
Kefir
Bu içgi – peýdaly kömelekler, bakteriýalar, natriý, magniý we kalsiý bilen baýdyr. Düzüminde selen we fosfor bar. Ýygy-ýygydan turşy süýtli içgileriň içilmegi immuniteta we aşgazan traktlaryna uly peýda getirip biler.
Naryň ter şiresi
Natural granat şiersi A, E we C witaminlara baýdyr. Düzüminde minerallar, selen, sink, demir, kalsiý we fosfor bardyr. Bu içgi gipertoniklar we anemiýa bilen kesselli adamlara has peýdaly hasaplanylýar. Içginiň ýygy-ýygydan kabul edilmegi ýürek-damar sistemasynyň berkemegine getirýär. Käbir zyýan taraplaram bar: aşgazanyň turşylyk derejesiniň ýokary wagty şiräni köp içmek zyýan bolup biler. Çagalara ony suw bilen garylmadyk, arassa şiresini bermek maslahat berilmeýär.
Çopantelpekli (Romaşkaly) çaýy
Ter ýa-da gury çopantelpek ösümliklerden gaýnadylan çaý – antibakteriýal gurluşyny saklaýandyr. Onuň içilmegi aşgazan mikroflorany dikeltýär, agyryny aýyrýar we derlediji hereket berýändir. Ondan daşary bu içgi natural sedatiw preparadydyr.
Natural klýukwaly mors
Ter ýa-da doňdurylan klýukwanyň dänelerinden taýýarlanan mors beden temperaturany peseldýär, peşew effektini berýär, esasy bolsa – uly göwrümde düzümi witamin C bilen baýdyr. Ol energiýa bilen üpjün edýär we toksinlary çykarýar.
Narpyzly çaý
Narpyzyň täsiri – iýmit siňdiriş organlarymyza ulydyr, dawlenýany peseldýär, aşgazan şiresiniň döremegini sazlaýar. Şeýlelik bilen çaý ukusyzlygy ýeňip geçmäge we nerw ulgamymyzy rahatlandyrmaga ýardam berýär.
Ter sykylan alma şiresi
Içgi pyntygy arassalaýar, peşew ulgamyna, bagyra oňaýly täsir edýär we aterosklerozyň döremeginiň öňüni alýar. Onuň kömegi bilen organizmdan toksinlar çykarylýar, içeganyň motorikasyna oňaýly täsir edýändir.
Kakao
Kakao poroşogy goşulan süýt içigisi, dawlenýanyň sazlanmagyna, ýürege we damarlara oňaýly täsir edýär. Onuň düzüminde peýdaly maddalar kändir, witaninlar we minerallar. Bu elbetde iň gowy natural antidepressant we sazlaýjy bolup durýar.
Makala baha ber:
Okaldy: 845. Şü gün okaldy: 1
Makala hakda pikiriňiz paýlaş! (diňe adyňyzy görkezseňiz bolýar)
(9)
Gyzykly
Goty gycgaca makala
Govy òsjek bolyanyz tuveleme
Bet
erbet däl ýöne biraz maglumaty gysgaça
Bet
Gaty gowy
Örän gowy makala.
Onat
Teswir galdyr
Makalany haladyňmy? Onda salgysyny (ssylkasyny) dostlaryň bilen paýlaş!
Okamagy maslahat berýäs
TM HYZMAT-dan REKLAMA
-
Jadyly Catering
-
Шашлыки Дяди Камо
-
Şeýdaýy Gelinlik salony
-
Gozgalmaýan emläk
Ähli hukuklar goragly.
Email: bilmeli@tmhyzmat.com


text:
Girew üpjünçiligine
Karz serişdeleri berlende 4 müň manatdan ýokary bolmadyk möçberde karz alan ýagdaýlarynda, karzyň üpjünçiligine girew üpjünçiliginiň ýerine girdeji çeşmesi degişli resminamalar bilen tassyklanylan 1 sany raýatlaryň kepil haty kabul edilip nagt we nagt dälgörnüşinde berilip bilner.
Karz serişdeleri berlende 8 müň manatdan ýokary bolmadyk möçberde karz alan ýagdaýlarynda, karzyň üpjünçiligine girew üpjünçiliginiň ýerine girdeji çeşmesi degişli resminamalar bilen tassyklanylan 2 sany raýatlaryň kepil haty kabul edilip nagt we nagt däl görnüşinde berilip bilner.
Galan ýagdaýlarda karzyň üpjünçiligine hökmany ýagdaýda girew üpjünçiligini kabul etmek bilen, üpjünçiligiň beýleki görnüşleri (kepil haty, üçünji tarapyň zamunlygy) diňe girew üpjünçiliginden daşary goşmaça kabul edilip bilner.


text:
Prezident Erdogan metbugat işgärleriniň soraglaryna jogap berdi
Erdogan ekstremist terror guramasy PKK-nyň Siriýadaky şahasy PÝD/ÝPG-niň islendik tarapyň arkaýynlyk bilen ulanyp biljegi gulp açgyçy ýalydygyny belledi
4-5-nji fewral aralygynda Italiýa saparynda metbugat işgärleri bilen duşuşan Erdogan Russiýanyň we Eýranyň PÝD/ÝPG bilen hyzmatdaşlyk edip biljekdigi bilen bagly öňe sürmeleriň üstünde durup geçdi.
Prezident Erdogan: “PÝD/ÝPG gulp açgyçy ýalydyr, nirede we näme etjekdigi belli däl. Ony her kim ulanyp biler. ÝPG bir terror guramasydyr. Russiýanyň ýa-da Eýranyň olar ýaly bir hereket etjekdigine ynanmaýaryn” diýdi.
Türkiýäniň Prezidentiniň gün tertibinde ABŞ-nyň Münbiç pozisiýasy hem bardy. ABŞ-nyň ozalky Prezidenti Barak Obamanyň Münbiç babatynda Türkiýäni aldandygyny aýdan Erdogan Donald Trampyň ýolbaşçylygyndaky hökümediň hem şol ýoly saýlandygyny nygtady.
Erdogan: “Tramp bize olar Münbiçde galmazlar, Ýewfrat derýasynyň gündogaryna geçerler diýipdi. Münbiçiň hakyky eýeleriniň araplardygyny kabul edipdi, emma aýdylanlar entegem durmuşa geçirilmedi” diýdi.
Münbiçde ýerli halkyň gozgalaň turuzmaga başlandygyny ýatladan Erdogan: “Münbiç ir ýa-da giýç hakyky eýelerine gowuşar” diýdi.
Erdogana Watikanda Papa Fransisk bilen geçiren duşuşygyň jikme-jikligi barada soraldy.
Türk lider: “Papa Iýerusalimiň statusynyň goralmagynyň gerekdigini belledi. Ol hem ABŞ-nyň kabul eden kararynyň ýalňyşdygyny belleýär. Oňa Iýerusalimiň statusynyň goralmagy üçin bilelikde işleşmelidiris. Katoliki dünýä bu babatda siziň berjek ýüzlenmäňiz möhüm diýdim” diýip belledi.
Papa Fransiske 1915-nji ýyldaky wakalar bilen baglanşykly Türkiýäniň ynjalyksyzlygyny ýatladandygyny aýdan Erdogan meseläniň syýasatçylara berilmeli däldigini we syýasy serişde hökmünde ulanylmaly däldigini beýan edendigini habar berdi.


text:
2018-nji ýylyň 10-njy ýanwarynda Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedow Türkmenistanyň Döwlet howpsuzlyk geňeşiniň mejlisini geçirdi. Onda 2017-nji ýylda ýurdumyzyň harby we hukuk goraýjy edaralarynyň ýerine ýetiren işleriniň netijeleri jemlendi hem-de ýakyn geljek üçin olaryň öňünde durýan möhüm wezipeler kesgitlendi.
Harby we hukuk goraýjy edaralaryň ýolbaşçylary ýurdumyzyň goranmak ukybynyň pugtalandyrylmagyna, harby düzümleriň täze enjamlar we ulag serişdeleri bilen enjamlaşdyrylmagynyň hasabyna milli goşunyň kuwwatynyň artdyrylmagyna, harby işgärleriň hünär derejesiniň ýokarlandyrylmagyna gönükdirilen Harby doktrinany üstünlikli durmuşa geçirmek maksady bilen görülýän anyk çäreler baradaky hasabatlary bilen çykyş etdiler.
Mejlisde Döwlet gümrük gullugynyň başlygy A.Osmanow hormatly Prezidentimiziň ozal beren görkezmeleri we tabşyryklary esasynda geçen ýylda garamagyndaky edarada geçirilen işler barada hasabat berdi.
Hormatly Prezidentimiz Gurbanguly Berdimuhamedow hasabaty diňläp, häzirki wagtda biziň ýurdumyzyň gümrük serhedinden geçýän halkara ýükleriniň möçberiniň düýpli artandygyny belledi. Munuň özi Türkmenistanyň ykdysadyýetiniň durnukly ösýändigine hem-de ýurdumyzyň dünýäniň hojalyk gatnaşyklary ulgamyna üstünlikli goşulyşýandygyna şaýatlyk edýär. Şunuň bilen baglylykda, döwlet Baştutanymyz gullugyň işgärlerine ýüklenen jogapkärçiligiň uludygyny belläp, hünärli işgärleri seçip almak meselelerine ünsi çekdi.
Hormatly Prezidentimiz Gurbanguly Berdimuhamedow 2017-nji ýylda harby we hukuk goraýjy edaralar tarapyndan ýerine ýetirilen işleriň jemini jemläp, diňe goranyş häsiýetine eýe bolan hem-de döwletimiziň serhetleriniň howpsuzlygyny we bitewüligini üpjün etmegiň strategiki esaslaryny kesgitleýän Harby dokrinanyň möhüm ugurlaryna ünsi çekdi. Şu maksat bilen, täze başlanan ýylda degişli düzümleriň işi milli goşuny döwrebaplaşdyrmagyň möhümdigini nazara almak bilen guralmalydyr diýip, ýurdumyzyň Ýaragly Güýçleriniň Belent Serkerdebaşysy belledi.
Harby gullukçylaryň we olaryň maşgala agzalarynyň ýaşaýyş-durmuş şertlerini gowulandyrmak meselesi hem özgertmeleriň ileri tutulýan ugurlarynyň hatarynda durýar diýip, Türkmenistanyň Baştutany döwletimiziň geljekde hem bu ugurda maksatlaýyn çäreleriň görüljekdigini aýdyp, işgärleriň bildirilýän talaplara laýyklykda taýýarlanylmagy barada görkezme berdi.
Döwlet howpsuzlyk geňeşiniň mejlisinde başga-da birnäçe meselelere garaldy we olar boýunça degişli çözgütler kabul edildi.
Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedow mejlisi jemläp, oňa gatnaşanlara Garaşsyz, Bitarap Watanymyzyň parahatçylygyny we asudalygyny, çäk bitewüligini, mähriban halkymyzyň abadan we bagtly durmuşyny goramak boýunça alyp barýan jogapkärli işlerinde uly üstünlikleri arzuw etdi.
Çeşme Türkmen Döwlet habarlar gullugy


text:
Pesah nahary
17Petir baýramynyň ilkinji güni şägirtler Isanyň ýanyna gelip: «Pesah naharyny iýmegiň üçin, nirede taýýarlyk görmegimizi isleýärsiň?» diýdiler.18Ol şeýle diýdi: «Şähere gidiň-de, pylanynyň ýanyna baryp: „Mugallym: wagtym golaý, Pesahy şägirtlerim bilen bilelikde seniň öýüňde geçirjek” diýýär diýiň».19Şägirtler hem Isanyň özlerine buýruşy ýaly edip, Pesahy taýýarladylar.20Agşam düşende, Isa on iki şägirdi bilen bilelikde saçak başynda oturdy.21Olar naharlanyp otyrkalar, Isa: «Size dogrusyny aýdýaryn, sizden biri Maňa haýynlyk eder» diýdi.22Olar gaty tukatlanyp, yzly-yzyna Oňa: «Ýa Reb, men-ä däldirin?» diýmäge başladylar.23Ol hem şeýle jogap berdi: «Elini Meniň bilen bile tabaga batyran Maňa haýynlyk eder.24Ynsan Ogly Özi hakda ýazylyşy ýaly barýar, ýöne Ynsan Ogluna haýynlyk edeniň gününe waý! Ol adam eneden dogulmadyk bolsa, onuň üçin has oňat bolardy».25Oňa haýynlyk eden Iuda: «Mugallym, men-ä däldirin?» diýdi. Isa hem oňa: «Seniň aýdyşyň ýalydyr» diýdi.26Olar naharlanyp otyrkalar, Isa çörek alyp, şükür etdi-de, ony döwüp şägirtlere berdi we: «Alyň, iýiň, bu Meniň tenimdir» diýdi.27Onsoň käsäni aldy, şükür edeninden soň, olara berip, şeýle diýdi: «Şundan hemmäňiz içiň.28Çünki bu Meniň ganym, günäleriň bagyşlanmagy üçin köp adamlaryň hatyrasyna dökülen täze ähtiň ganydyr.29Size diýýärin, Atamyň Patyşalygynda siziň bilen bile täzesini içjek günüme çenli üzüm şiresini gaýtadan içmerin».30Olar bir öwgüli aýdym aýdyp bolanlaryndan soň, Zeýtun dagyna çykdylar.
Petrusyň inkär etjegi öňünden aýdylýar
31Onsoň Isa olara şeýle diýdi: «Bu gije siziň hemmäňiz Menden ýüz dönderersiňiz, çünki: „Çopany uraryn, sürüdäki goýunlar dagar” diýip ýazylgydyr.32Emma Men ölümden direlenimden soň, sizden öň Jelilä bararyn».33Petrus Oňa jogap berip: «Hemmeler Senden ýüz dönderse-de, men asla döndermerin» diýdi.34Isa oňa: «Saňa dogrusyny aýdýaryn, şu gije horaz gygyrmazyndan öň, sen Meni üç gezek inkär edersiň» diýdi.35Petrus Oňa: «Men Seniň bilen ölmeli bolsam-da, Seni asla inkär etmerin» diýdi. Şägirtleriň hemmesi-de şeýle diýdiler.
Isa Getsemanide doga edýär
36Onsoň Isa şägirtleri bilen Getsemani diýen ýere gitdi. Ol olara: «Men hol ýere baryp, doga edip bolýançam, şu ýerde oturyň» diýdi.37Petrus bilen Zebedeýiň iki ogluny ýanyna aldy-da, tukatlanyp, gaýgylanmaga başlady.38Onsoň olara: «Meniň janym öler ýaly tukat, bu ýerde galyp, Meniň bilen bile oýa boluň» diýdi.39Biraz öňe gidip, ýüzin ýatdy-da: «Eý Atam! Mümkin bolsa, bu käsäni Menden geçir; ýöne Meniň isleýşim ýaly däl, Seniň isleýşiň ýaly bolsun» diýip doga etdi.40Isa şägirtleriň ýanyna gelse, olar uklap ýatan eken. Ol Petrusa şeýle diýdi: «Meniň bilen bile bir sagat-da oýa bolup bilmediňizmi?41Synaga düşmez ýaly oýa boluň, doga ediň. Ruh islegli, ýöne ten ejizdir».42Isa ikinji gezek gidip: «Eý Atam, Men içmesem, bu käsäniň geçmegi mümkin däl bolsa, onda, Seniň islegiň bolsun» diýip doga etdi.43Ýene gelende, şägirtleri uklap ýatan eken, çünki olaryň gözleri ýumlup gelýärdi.44Isa olary galdyryp, ýene gitdi, ýene şol öňki sözler bilen üçünji gezek doga etdi.45Onsoň şägirtleriň ýanyna gelip, olara diýdi: «Siz entek-de uklap ýatyrmysyňyz? Dynjyňyzy alýarmysyňyz? Ine, sagat golaýlady, Ynsan Ogly günäkärleriň eline berilýär.46Turuň, gideliň, ine, Maňa haýynlyk eden golaýlady».
Isa tutulýar
47Ol entek gepläp durka, ine, Onkileriň biri bolan Iuda, onuň bilen bilelikde baş ruhanylar we halkyň ýaşululary tarapyndan gylyçly, taýakly bir uly märeke geldi.48Oňa haýynlyk eden Iuda olara: «Men kimi öpsem, Şoldur, Şony tutuň» diýip, alamat beripdi.49Ol derrew Isanyň ýanyna baryp: «Salam, Mugallym!» diýip, Ony öpdi.50Isa hem oňa: «Näme üçin geldiň, dostum!» diýdi. Onsoň olar Isa golaý gelip, el urup, Ony tutdular.51Ine, Isanyň ýanyndakylardan biri elini uzadyp, gylyjyny syrdy-da, baş ruhanynyň hyzmatkärini urup, gulagyny kesdi.52Şonda Isa oňa şeýle diýdi: «Gylyjyňy gynyna sal, çünki gylyç çekenleriň hemmesi gylyç bilenem öldüriler.53Ýa Men on iki legiondan köp perişdäni derrew ibersin diýip, Atama ýüz tutup bilmez öýdýärsiňmi?54Onda, bu şeýle bolmalydyr diýen Mukaddes Ýazgylar nähili ýerine ýeter?»55Şol sagat Isa märekä ýüzlenip, şeýle diýdi: «Bir talaňçynyň garşysyna çykýan ýaly, Meni tutmak üçin gylyç hem taýak bilen geldiňizmi? Her gün ybadathanada oturyp, sapak berenimde, Meni tutmandyňyz.56Ýöne bularyň hemmesi pygamberleriň ýazgylarynyň ýerine ýetmegi üçin boldy». Şonda şägirtleriň hemmesi Ony taşlap gaçdylar.
Isa ýehudylaryň mejlisiniň öňünde
57Isany tutanlar Ony baş ruhany Kaýafanyň ýanyna getirdiler, kanunçylar bilen ýaşulular-da şol ýere ýygnanypdylar.58Petrus bolsa baş ruhanynyň howlusyna çenli gara görnümden Isanyň yzyna düşüp gitdi. Içerik girdi-de, işiň soňuny görjek bolup, hyzmatkärler bilen bile oturdy.59Baş ruhanylar we bütin mejlis Isa ölüm jezasyny berjek bolup, Oňa garşy ýalan şaýatlar agtardylar.60Köp ýalançy şaýatlar geldi, ýöne onda-da tapyp bilmediler. Ahyrsoňy iki ýalançy şaýat gelip,61şeýle diýdi: «Bu Adam: „Men Hudaýyň ybadathanasyny ýykyp, ony üç günüň içinde salyp bilerin” diýdi».62Baş ruhany ýokaryk galyp: «Sen asla jogap berjek dälmi? Bu adamlaryň Seniň garşyňa berýän güwäligi näme?» diýdi.63Emma Isa dymdy. Baş ruhany Oňa: «Saňa diri Hudaýdan kasam edýärin, bize aýt, Hudaýyň Ogly Mesih Senmi?» diýdi.64Isa oňa: «Seniň aýdyşyň ýalydyr, ýöne size diýýärin, mundan soň Ynsan Oglunyň gudratly Hudaýyň sagynda oturanyny, Gögüň bulutlary bilen gelýänini görersiňiz» diýdi.65Şonda baş ruhany öz egin-eşigini ýyrtyp: «Ol Hudaýa dil ýetirdi, bize başga şaýat nämä gerek? Ine, Onuň Hudaýa dil ýetirenini özüňiz eşitdiňiz.66Näme diýýärsiňiz?» diýdi. Olar hem jogap berip: «Ol ölüme mynasyp» diýdiler.67Onsoň Isanyň ýüzüne tüýkürdiler, Ony ýumrukladylar, käbirleri Oňa:68«Eý, Mesih, bize welilik et, Seni uran kim?» diýip, Ony şapbatladylar.
Petrus Isany inkär edýär
69Petrus bolsa daşarda howluda otyrdy. Bir keniz onuň ýanyna gelip: «Sen-de jelileli Isa bilen bilediň» diýdi.70Emma ol hemmäniň ýanynda inkär edip: «Men seniň näme diýýäniňi bilmeýärin» diýdi.71Derwezä tarap barýarka, başga bir keniz ony görüp, ol ýerde duranlara: «Bu adam hem Nasyraly Isa bilen biledi» diýdi.72Petrus ýene-de inkär edip: «Men ol Adamy tanamaýaryn» diýip ant içdi.73Az salymdan soň, ol ýerde duranlar gelip, Petrusa: «Dogrudan hem, sen-de olardan, çünki gepleýşiň muny bildirip dur» diýdiler.74Şonda Petrus: «Men ol Adamy tanamaýaryn» diýip, ant içip, awy ýalamaga durdy. Edil şol wagt horaz gygyrdy.75Petrus Isanyň: «Horaz gygyrmazyndan öň, sen Meni üç gezek inkär edersiň» diýen sözüni ýatlady-da, daşaryk çykyp, möňňürip aglady.
Isa ölüme höküm edilýär
13Pilatus baş ruhanylary, başlyklary hem halky üýşürip,14olara şeýle diýdi: «Siz maňa bu Adamy halky azdyrýar diýip getirdiňiz. Ine, men siziň gözüňiziň alnynda barlag geçirip, Ondan hiç bir ýazyk tapmadym.15Hirodes hem tapmandyr, çünki men Ony Hirodesiň ýanyna iberipdim. Siziň görşüňiz ýaly, Onuň ölüme laýyk eden hiç bir zady ýok.16Munuň üçin, men Ony jezalandyryp boşatjak».17Pilatus baýram mynasybetli halka bir adamy boşatmalydy.18Emma bütin halk: «Bu Adamy ýok et! Bize Barabbasy boşat!» diýip gygyryşdylar.19Barabbas şäherde ýüze çykan bir gozgalaňa gatnaşany we adam öldüreni üçin zyndana salnypdy.20Pilatus Isany boşatmak niýeti bilen ýene-de halka ýüzlendi.21Emma olar: «Ony haça çüýle, haça çüýle!» diýip gygyryşdylar.22Pilatus üçünji gezek olara: «Bu Adam näme ýaman iş etdi? Men Ondan ölüme laýyk hiç bir zat tapmadym. Munuň üçin, Ony jezalandyryp boşatjak» diýdi.23Emma olar seslerini gataldyp, hötjetlik bilen Onuň haça çüýlenmegini talap etdiler. Şeýlelikde, olaryň we baş ruhanylaryň sesi üstün çykdy.24Şunluk bilen, Pilatus olaryň islegini ýerine ýetirme kararyna geldi.25Olaryň islän adamyny, gozgalaň turzup, adam öldüreni üçin zyndana salnan adamy boşadyp, Isany olaryň erkine berdi.
Isa haça çüýlenýär
26Olar Isany alyp barýarkalar, düzden öwrülip gelýän kireneli Simuny tutup, Isanyň yzyndan göterip äkitsin diýip, arkasyna haç ýüklediler.27Halkdan uly märeke, Onuň üçin zarynlap aglaýan aýallar hem yzyna düşüp gitdiler.28Isa öwrülip, olara diýdi: «Eý Iýerusalim gyzlary! Meniň üçin aglaman, özüňiz, çagalaryňyz üçin aglaň.29Çünki, ine, „Önelgesiz aýallar, çaga dogurmadyk göwreler, çaga emdirmedik göwüsler ne bagtly!” diýiljek günler geler.30Şonda daglara: „Biziň üstümize ýykylyň!” Depelere: „Biziň üstümizi örtüň!” diýerler.31Çünki gök agaja bu zatlar edilse, onda gury agaja näme ediler?»32Iki jenaýatçyny hem dardan asjak bolup, Isa bilen bile alyp barýardylar.33Kelleçanak diýen ýere gelenlerinde Isany ýaňky jenaýatçylar bilen birlikde haça çüýlediler. Jenaýatçylaryň biri Onuň sag tarapynda, biri-de çep tarapyndady.34Isa: «Ata! Olary bagyşla, çünki näme edýänlerini bilmeýärler» diýdi. Onuň egin-eşigini bolsa bije atyşyp paýlaşdylar.35Halk Oňa bakyşyp durdy. Başlyklar hem gülüp: «Ol özgeleri halas etdi. Hudaýyň saýlan Mesihi bolsa, Özüni halas etsin» diýişýärdiler.36Esgerler hem ýanyna gelip, Ony masgaralaýardylar. Oňa sirke hödür edip:37«Ýehudylaryň patyşasy bolsaň, Özüňi halas et» diýişýärdiler.38Onuň depesinde bolsa grekçe, latynça we ýewreýçe «BU ADAM ÝeHUDYLARYŇ PATYŞASY» diýen ýazgy bardy.39Asylan jenaýatçylaryň biri Oňa sögüp: «Sen Mesih dälmi? Özüňi hem-de bizi halas et!» diýdi.40Beýlekisi bolsa oňa käýäp, şeýle diýdi: «Onuňky bilen bir höküme sezewar bolanyň üçin Hudaýdan gorkmaýarsyňmy?41Biz adalatlylyk bilen, öz etmişimize laýyk jeza aldyk. Bu Adamyň bolsa hiç bir eden etmişi ýok».42Onsoň: «Isa, Patyşalygyňa baryp gireniňde, meni ýatla!» diýdi.43Isa hem oňa: «Saňa dogrusyny aýdýaryn, sen şu gün Meniň bilen bile behiştde bolarsyň» diýdi.
Isanyň ölümi
44Wagt günortana golaýdy, şondan soň üç sagatlap ýurda garaňky düşdi.45Gün garaldy, ybadathananyň tutusy ortarasyndan ýyrtylyp, ikä bölündi.46Isa gaty ses bilen gygyryp: «Eý Ata! Ruhumy Seniň eliňe berýärin!» diýdi, muny aýdandan soň jan berdi.47Ýüzbaşy bolan wakany görende, Hudaýy şöhratlandyryp: «Bu, hakykatdan-da, dogry Adam eken!» diýdi.48Bu tomaşa üçin üýşüşen halaýygyň bary bolan wakalary görüp, gursaklaryna ura-ura yzlaryna gaýtdylar.49Isany tanaýan adamlaryň bary, Jelileden Onuň yzyna düşüp gelen aýallar daşrakda durup, bu wakalara syn etdiler.
Isanyň jaýlanyşy
50Ine, mejlis agzalaryndan Ýusup atly biri bardy. Ol gowy hem dogry adamdy.51Özi-de mejlisiň kararyna we işine razyçylyk bermändi. Ýahudanyň Arimatiýa şäherinden bolan bu Ýusup Hudaýyň Patyşalygyna garaşýardy.52Bu adam Pilatusyň ýanyna baryp, Isanyň jesedini diledi.53Onsoň Ony aşak düşürip, kepene dolap, gaýada oýulan we şol wagta çenli hiç kimiň jaýlanmadyk mazarynda jaýlady.54Ol güni taýýarlyk güni bolup, sabat güni başlanmaga golaýdy.55Isa bilen bile Jelileden gelen aýallar hem Ýusubyň yzyna düşüp, baryp, mazary we Onuň jesediniň nähili jaýlananyny gördüler.56Onsoň öýlerine gaýdyp, ýakymly ysly ýag, atyrlar taýýarlap, sabat güni Hudaýyň buýrugy boýunça dynç aldylar…..
Olar umutsyzdylar, çünki Isa Mesih jaýlanypdy, ýöne Hudaý umytsyz goýmaz…üçünji güni bolsa täze ýaşaýyş we umyt geljekdi…Ine bu güne bolsa Isa MEsihiň direlişi diýilýär, ine bu sebäpden Isa Mesihe iman edenler bu gün Isa direldi, ol hakykatdan direldi diýip biri-birine buşlaýarlar. Çünki biziň Reb Halagärimiz direldi we bü gün hem diridir!
Isanyň direlişi
1Hepdäniň ilkinji güni ertir ir bilen aýallar taýýarlan ýakymly ysly ýaglaryny alyp, mazara bardylar; ýanlarynda başga aýallar hem bardy.2Ine, mazaryň agzyndaky daş bir çete togalanan eken.3Olar içerik girenlerinde, Reb Isanyň jesedini tapmadylar.4Muňa geňirgenişip durkalar, birdenkä, garşylarynda ýalkym salýan eşikli iki sany adam peýda boldy.5Aýallar gorkup, ýüzlerini ýere egenlerinde, ýaňky adamlar olara şeýle diýdiler: «Siz näme üçin dirini ölüleriň arasyndan gözleýärsiňiz?6Ol bu ýerde däl, direldi! Onuň entek Jeliledekä size aýdanlaryny ýatlaň.7Ol: „Ynsan Ogly günäkär adamlara tabşyrylmaly, haça çüýlenmeli, ölenden üç günden soň direlmelidir” diýipdi».8Onsoň Isanyň bu sözleri olaryň ýatlaryna düşdi.9Aýallar mazardan öwrülip gelip, bularyň baryny Onbirlere we beýlekileriň hemmesine habar berdiler.10Resullara bu habary ýetirenler Magdalaly Merem, Ýuhanna, Ýakubyň ejesi Merem we olaryň ýanyndaky beýleki aýallardy.11Bu sözler resullaryň göwnüne manysyz geldi, olar aýallaryň gepine ynanmadylar.
12Onsoň Petrus turup, mazara ylgady-da, egilip, kepen matalaryň boş ýatanyny görende, bolan waka geňirgenip, yzyna gaýtdy.
Emmaus ýolundaky iki şägirt
13Ine, şol gün olaryň ikisi Emmaus diýen oba barýardy. Bu obanyň Iýerusalimden on bir kilometre golaý aralygy bardy.14Olar bolan bu wakalar hakda özara gürleşýärdiler.15Şeýlelikde, gürleşip, pikir alşyp barýarkalar, Isanyň Özi ýakyna gelip, olar bilen bile ýöräberdi.16Ýöne Ony tanamaz ýaly, olaryň gözleri baglanypdy.17Isa olardan sorady: «Bu barşyňyza näme hakda gürrüň edişýärsiňiz?» Olar gaýgyly ýagdaýda aýak çekdiler.18Olaryň Kleopas atlysy: «Iýerusalimde bolup-da, şu günler ol ýerde bolan wakalary bilmeýän keseki ýeke Senmi?» diýdi.19Isa olardan: «Haýsy wakalary?» diýip sorady. Olar şeýle jogap berdiler: «Nasyraly Isa hakdaky wakalary. Ol Hudaýyň we bütin halkyň ýanynda sözde hem işde güýçli pygamberdi.20Baş ruhanylar bilen başlyklarymyz ölüm jezasy berilsin diýip, Ony häkime tabşyrdylar, haça çüýlediler.21Biz Ysraýyly halas etjek Şoldur diýip umyt ederdik. Mundan başga hem, bu zatlaryň bolanyna üç gün boldy.22Üstesine-de, aýallarymyzyň käbiri hem bizi geňirgendirdi. Olar şu gün ir bilen mazara baryp,23Onuň jesedini tapmandyrlar. Gelip, gözlerine perişdeleriň görnenini aýtdylar. Perişdeler Oňa diri diýýärmiş.24Onsoň biziňkileriň käbiri mazara baryp, ýagdaýyň edil aýallaryň aýdyşy ýalydygyny görüpdirler, ýöne Isany görmändiler».25Isa olara şeýle diýdi: «Eý akmak adamlar, pygamberleriň ähli aýdanlaryna giç ynanýanlar!26Mesih bu görgüleri görüp, şöhratyna girmeli dälmidi?»27Onsoň Musa bilen ähli pygamberlerden başlap, hemme Mukaddes Ýazgylarda Özi hakda aýdylanlary olara düşündirdi.28Olar barýan obalaryna golaýlanlarynda, Isa uzagrak giderli göründi.29Emma olar Ony saklap: «Biziň ýanymyzda galaý, çünki agşam golaýlap, Gün ýaşyp barýar» diýdiler. Şeýlelikde, Isa olaryň ýanynda galdy.30Isa olar bilen saçak başynda otyrka, çörek alyp, şükür etdi-de, bölüp olara berdi.31Şonda olaryň gözleri açylyp, Ony tanadylar, emma Ol gözlerinden gaýyp boldy.32Olar biri-birlerine: «Ýolda biziň bilen gepleşip gelýärkä, bize Ýazgylary düşündirýärkä, içimizde ýüregimiz ýanmaýarmydy?» diýişdiler.33Turup, şol sagadyň özünde Iýerusalime öwrüldiler. Görseler, on bir resul bilen olaryň ýanyndakylar üýşüşip oturan eken.34Bular: «Çyn! Reb direlipdir, Simuna görnüpdir» diýişýärdiler.35Onsoň olar-da ýolda bolan wakalary, Isa çöregi bölende, Ony tanandyklaryny aýtdylar.
Isa Onbirlere görünýär
36Olar heniz bu barada gürrüň berip durkalar, Isanyň Özi ortalarynda durup: «Size parahatlyk!» diýdi.37Olar ruh görýändiris öýdüp, tisginip gorka düşdüler.38Isa olara şeýle diýdi: «Näme üçin aljyraşýarsyňyz? Näme sebäpden göwnüňize beýle pikirler gelýär?39Meniň ellerime, aýaklaryma serediň. Bu Meniň Özüm! Maňa elleriňizi degrip görüň. Ruhuň et bilen süňki bolmaz, ýöne siziň görşüňiz ýaly, Meniňki bar».40Muny aýdyp, ellerini, aýaklaryny olara görkezdi.41Olar şatlykdan ýaňa entek ynanman, geňirgenişip durkalar, Isa olara: «Bu ýerde iýmäge bir zadyňyz barmy?» diýdi.42Oňa bişirilen balygyň bir bölegi bilen biraz bal berdiler.43Isa alyp, olaryň gözleriniň alnynda ony iýdi.44Olara şeýle diýdi: «Men hakda Musanyň Kanunynda, pygamberleriň ýazgylarynda, Zeburda ýazylanlaryň bary berjaý bolmalydyr diýip, entek siziň ýanyňyzdakam aýdan sözlerim şulardyr».45Onsoň Ýazgylara düşünmekleri üçin, olaryň aňlaryny açdy.46Isa olara şeýle diýdi: «Şeýle ýazylgydyr: Mesih görgi görüp, ölenden üç günden soň direljekdir.47Iýerusalimden başlap, bütin milletler günäleriň geçilmegi üçin, Onuň adyndan toba çagyryljakdyr.48Siz bu zatlara şaýat bolarsyňyz.49Ine, Men Atamyň wada edenini size ýollaryn. Siz özüňize ýokardan güýç geýdirilýänçä, Iýerusalim şäherinde boluň».50Onsoň olary daşaryk çykaryp, Beýtaniýanyň golaýyna getirdi, ellerini galdyryp, olara ak pata berdi.51Ak pata berip durşuna olardan aýrylyp, Göge göterildi.52Olar hem Oňa sežde edip, uly şatlyk bilen Iýerusalime tarap öwrüldiler.53Elmydama ybadathanada bolup, Hudaýa öwgi aýdyp, alkyş okaýardylar.
Iň soňky tabşyryk
16Şunluk bilen, on bir şägirt Jelilä ― Isanyň aýdan dagyna gitdi.17Isany görüp, Oňa sežde etdiler, ýöne olaryň käbiri şübhelendi.18Isa hem ýanlaryna gelip, olara şeýle diýdi: «Ähli ygtyýar ýerde-Gökde Maňa berildi.19Şonuň üçin, gidiň-de, bütin milletleri şägirt ediň, olary Ata, Ogul we Mukaddes Ruhuň ady bilen çokundyryň.20Size tabşyran ähli zatlarymy berjaý etmegi olara öwrediň. Men dünýäniň soňuna çenli siziň bilen bolaryn. Omyn»


text:
ABŞ-nyň wise-prezidenti Maýk Pens demokratiýa we azatlyk ugrunda Tähranda köçä çykyp protestlere gatnaşýan ýaş eýranlylary Birleşen Ştatlaryny özleriniň “tebigy ýarany” hökmünde görmäge çagyrdy.
3-nji ýanwarda Ak tamda Amerikanyň sesine beren interwýusynda Pens: “Amerikan halky Eýranda we dünýäniň dürli künjünde erkinligi söýýän adamlaryň arkasynda durýar we men bu örän umytly pursatdyr diýip pikir edýärin” diýdi.
“Meniň baş maksadym, meniň ýürekden çykýan doga-dilegim, Eýranyň ýaş we bilimli halkynyň Birleşen Ştatlaryň we amerikan halkynyň özleriniň ýaranydygyna düşünmegidir. Biz olaryň azat we demokratik geljege eýe bolmagyny isleýäris. Biz olaryň dünýäni bulamagy dowam edýän režimden çetde durmagyny isleýäris” diýip, Pens belledi.
Pens gaýta-gaýta prezident Donald Trampyň administrasiýasynyň eýranly protestçilere berýän goldawy bilen Barak Obamanyň prezidentligi döwründe Eýranda 2009-njy ýylda turan hökümete garşy protestler boýunça Ak tamyň şol wagtky imisalalygyny deňeşdirdi.
“Meniň ýadyma düşýär, 2009-njy ýylda Eýranda geçirilen saýlawlardaky galplyklara garşy esasan eýranly ýaşlar ajaýyp edermenlik bilen köçä çykyp, demonstrasiýa geçirdiler we ýurtda prezidentlik wezipesine Mahmud Ahmedinejadyň galp ýollar bilen saýlanandygyny aýdyp, oňa garşy protest çärelerini guradylar” diýip, ol aýtdy.
“Şonda olar 2009-njy ýylda Ak tamdan tama etdiler, amerikan ýolbaşçylardan “haraý” gözlediler ýöne tamalary ödelmedi. Obamanyň administrasiýasy çürt-kesik dymdy” diýip, Pens nygtady.
Trampyň ýagdaýlara sesli çemeleşiginiň tersine Obamanyň 2009-njy ýylda bolup geçen “Ýaşyl rewolýusiýa” boýunça ýöreden syýasatyny “atiýaçly” häsiýetlendirmek bolar, sebäbi şol wagtlar hadysalara ABŞ-nyň gatyşmagy ony ozalam “Beýik Şeýtan” atlandyrýan eýranly aşa barlyşyksyzlar tarapyndan onuň nyşana oturdylmagy mümkindi we ruhany režimiň protestçilere garşy herekete geçmegine bahana bolup bilerdi.
Pens eýranly protestçilere goldaw hödürleýän çözgüdiň ýazylmagynda Kongresiň bir agzasy hökmünde özüniň awtorçylyk edendigini we onuň ABŞ-nyň Senatynda we Wekiller öýünde tas biragyzdan diýen ýaly kabul edilendigini, munuň netijesinde Obama administrasiýasynyň hem protestçilere öz goldawyny beýan edip başlandygyny aýtdy.
“Öňki administrasiýanyň sessizligini hem-de onuň azatlygy goldamakda uçran şowsuzlygyny prezident Trampyň Eýranyň batyrgaý halkyny goldamakda barlyşyksyz höwesliligi bilen deňeşdireniňde tapawut bar. Men bilýärin bu köçedäki adamlary we ýurduň çar künjündäki şäherleri umytlandyrýar. Biz olary goldamagymyza dowam ederis...diňe bir dilde däl, ýurtda ýagdaý üýtgär ýaly” diýip, Pens belledi.
Trampyň Eýrandaky azatlyklar ugrundaky çykyşlary “Amerikanyň azat durmuş ugrundaky öňdebaryjy roluna bap gelýär”, ýöne Birleşen Ştatlary protestçileri goldamak üçin herekete geçmäge-de taýýar, diýip Pens aýtdy.
“Men Birleşen Ştatlaryň bolelin hem-de has erkin gelejek isleýän Eýran halkynyň arkasynda durýandygyna güwä geçip bilerin” diýip, ol belledi.
3-nji ýanwarda Eýranyň BMG-däki ilçisi Pensiň we Trampyň protestçilere öz goldawlaryny beýan etmeklerini Eýranyň içerki işlerine gatyşmak diýip aýyplady. Şol bir wagtyň özünde beýleki käbir ekspertler Birleşen Ştatlaryň Eýranda hökümete garşy köçä çykýan adamlara nä dereje kömek edip biljekdigini sorag astyna alýarlar.
Ýöne Pens Waşingtonyň protestçileriň adyndan herekete geçmäge taýýardygyny berk nygtady. Ol administrasiýanyň nämeler edip biljekdigini aýdyňlaşdyrmady.
“Eýranyň halky öz azatlyklary ugrunda we özgeriş ugrunda berk durmaga dowam etseler, olar öz ýurtlaryny onlarça ýyl mundan ozal basyp alyp, henizem dünýä terrorçylygy eksport edýän radikal ideologiýany ret etseler, Birleşen Ştatlaryň we dünýäniň beýleki ýurtlarynyň olar üçin bitirip biljek çakdanaşa giň mümkinçilikleri bar” diýip, wise-prezident belledi.


text:
UEFA Ýewropa ligasynyň çempiony Atletiko Madrid
Fransiýanyň Lion şäherinde geçirilen UEFA Ýewropa ligasynyň final duşuşygynda Atletiko Madrid komandasy Marseli 3-0 hasabynda ýeňdi
Park Olympik Lionne stadionynda geçirilen duşuşygyň 21-nji minudynda pökgini geçiren futbolçy Atletiko Madridiň ýyldyzy Antuan Grizmann boldy.
Oýunyň ilkinji ýarymy Ispaniýanyň wekiliniň 1-0 hasabyndaky üstünligi bilen tamamlandy.
Duşuşygyň ikinji ýarymynada täsirli başlan Atletiko Madrid Antuan Grizmannyň goly bilen hasaby 2-0-e ýetirdiler.
89-njy minutda bolsa Atletiko Madridiň futbolçysy Gabi garşydaş komandanyň derwezesine 3-nji pökgini geçirdi.
Bu netije bilen Atletiko Madrid Ýewropanyň iň uly 2-nji futbol çäresi bolan UEFA Ýewropa ligasynyň kubogyny 3-nji gezek muzeýine alyp gitdi.


text:
Saparmyrat Ataýewiç Nyýazow 1940-njy ýylyň 19-njy fewralynda Aşgabat etrabynyň Gypjak obasynda doguldy. Milleti türkmen. Kakasy Atamyrat II Jahan urşunda Kawkaz söweşleriniň birinde wepat bolýar. 35 ýaşly ejesi Gurbansoltan, doganlary 10 ýaşly Muhammetmyrat we 6 ýaşly Nyýazmyrat 1948-nji ýylyň Aşgabat ýer titremesinde şehit bolýarlar. Bu maşgaladan...
Awtor:
DrWaltBishop
(Wasýok)
|
Kategoriýa: Umumy Maglumat |
21.12.2017 16:08
Gyzgyn, Turkmence, Sosiyal, interaktiw, sayty, Turkmen, Türkmen, Türkmenistan, Turkmenistan, Türkmençe, Sosiýal, saýty
(#104)


text:
Zawod hakynda
“TTM “Metallkonstruksiýa” APJ böwet şekilli ýol we köpri germewleriniň, pyýada germewleriniň, gofrokonstruksiýalaryň we bitewi gofroturbalaryň, yşyk diregleriniň, yşyk sütünleriniň we güýç konus şekilli diregleriniň iri öndürijileriniň we gurnaýyjylarynyň hatarynda durýar.
Kärhana 30 ýyldan gowrak wagt bäri metal konstruksiýalary öndürýär. Bu döwrüň dowamynda 60-dan gowrak rossiýa sebitlerinde we Ýakyn Daşary ýurtlarda ýol we gurluşyk pudagynyň kärhanalary bilen hyzmatdaşlyk gatnaşyklary ýola goýuldy.
Ýol howpsuzlygy we şäher infrastrukturasy ulgamlarynyň gurluşygy üçin konstruksiýalar onlarça müň inedördül metrde öndürilýär. “Metallokonstruksiýa” toplumlaýyn tehniki merkez – bu ulagyň ähli görnüşleri - zawodyň önümleriniň buýuryjylara ugradylýan awtoulag we demir ýol ulaglary üçin ýerasty ýollar bilen enjamlaşdyrylan, önümçilik awtomatlaşdyrylan sehleriň we dolandyryş binalarynyň bitewi toplumydyr.
Hyzmatdaşlaryny metal konstruksiýalar bilen operatiw üpjün edýänligi sebäpli buýuryjylar “TTM “Metallokonstruksiýa” APJ-den juda hoşaldyr, eger bütin Rossiýa boýunça, her bir iri senagat merkezinde taýýar önümiň doly köpdürliligi bilen üpjün edilen ammarlaryň zynjyrlama seti bolmadyk bolsa, bu operatiwlik mümkin bolmazdy. Ulýanowsk, Moskwa, Sankt-Peterburg, Ýekaterinburg, Dondaky Rostow, Nowosibirsk, Irkutsk, Habarowsk – müşderiler zerur bolan metal konstruksiýalaryň taýýarlanmagyna we getirilmegine garaşyp, wagtyny we puluny ýitirmeli bolmaýarlar.
“TTM “Metallokonstruksiýa” APJ 2006-njy ýylda şol döwürde täze GOST R 52607-2006 boýunça talaplary ýerine ýetirmäge başlan Rossiýanyň ilkinji kärhanalarynyň biri boldy, dürli görnüşde ýerine ýetirilişdäki ýol we köpri germewleri üçin täze konstruktorçylyk resminamalar işlenip düzüldi. Ýol toparynyň bu germewleriniň konstruksiýasy 725 kJ çenli saklaýyjylyk ukyby derejesine niýetlenendir.
Taýýarlanan ähli konstruksiýalar poligon şertlerinde köpsanly synaglar prosessinde ygtybarlyk we talap edilýän görkezijilere laýyklyk synagyndan geçdi. Häzirki wagta çenli “TTM “Metallokonstruksiýa” APJ-niň saklaýyjy konstruksiýalarynyň 70-den gowrak synagy geçirildi.
Ähli synaglaryň gidişinde ýol we köpri saklaýyjy konstruksiýalary berkligiň gowy ätiýaçlygyny sergiledi. Bu netijeler boýunça Rossiýanyň Içeri işler ministrIiginiň Ýol hereketiniň howpsuzlygy Ylmy-barlag merkezinde önümiň sertifikasiýasy geçirildi (“Ýol hereketiniň howpsuzlygy” OS).
Öndürýän konstruksiýalaryna barlagy gurnamak bilen, Toplumlaýyn tehniki merkeziň yzarlaýan esasy maksatlarynyň biri – şol bir wagtda ygtybarlygy we berkligi artdyrmak bilen, olaryň metal sygymlylygyny we bahasyny peseltmegi gazanmakdyr.
Böwet ýol we köpri germewleriniň konstruksiýalarynda unifisirlenen elementleriň (balkalar, konsollar, berkidiji elementler) ulanylmagynyň saýasynda olaryň ýokary tehnologikligi we pes özüne düşýän gymmady, şeýle hem, ÝUH-nyň (ýol-ulag hadysasy) netijesinde zeper ýeten germew böleklerini ýygnamagyň, gurnamagyň we çalyşmagyň möhletleriniň gysgaldylmagy gazanylýar.
“TTM “Metallokonstruksiýa” APJ diňe bir adaty ýol konstruksiýalaryny öndürmek bilen çäklenmän, eýsem radius balkalaryny (egik we güberçek), şeýle hem, ýol konstruksiýalarynyň standart bolmadyk elementlerini hem öndürýär.
Buýuryjynyň talap etmegi boýunça germewleriň ähli elementlerine juda täsirli örtükleriň biri bolup durýan, gyzgyn sinkleme usuly bilen poslap dargama garşy örtük edilýär. Eredilen sinke batyryp çykarma iş yzygiderliginden geçen metal konstruksiýanyň kepillendirilýän möhleti 15 ýyldan ybaratdyr.
2010-njy ýylda Toplumlaýyn tehniki merkez aerodinamiki turbada, öndürýän böwet germewlerini şemal agram salmalaryna garşy synagdan geçirdi. Alnan görkezijiler öndürilýän köpri germewlerini şemalyň agram salmasynyň adaty ýerlerden ähmiýetli derejede ýokary bolan köprülerde we ýolgeçirijilerinde howatyrlanmazdan ulanmaga mümkinçilik berýär.
“TTM “Metallokonstruksiýa” APJ şeýle hem, ТŞ 5216-002-05765820-2011 laýyklykda pyýada saklaýyjy we çäklendiriji germewleriň dürli görnüşlerini öndürýär.
Alty ýyldan gowrak wagt bäri kompaniýada ýol germewlerini gurnamak boýunça kiçi bölüm hereket edýär. “TTM “Metallokonstruksiýa” APJ ýokary professional derejede böwet şekilli ýol we köpri germewlerini gurnamak boýunça hyzmatlary berýär. Ýörite tehnikanyň täze görnüşleri bilen enjamlaşdyrylan ýörite ykjam brigadalar ýollary abadanlaşdyrmak meselesini toplumlaýyn çözmäge mümkinçilik berýär.
Metal konstruksiýalary öndürmekdäki uly tejribesi, ygtybarly hyzmatdaş hökmünde abraýy kompaniýa häzirkizaman enjamlar we hemişe ösüşe we innowasiýalary ornaşdyrmaga ymtylma bolan ýagdaýynda, islendik çylşyrymlylykdaky desgalaryň gurluşygyna öz goşandyny goşmagyna mümkinçilik berýär.
Tizlik, hil we ygtybarlyk – “Metallokonstruksiýa” Toplumlaýyn tehniki merkeziň iş stilidir.


text:
Siriýada ok atyşygy bes etmek baradaky ylalaşyk 19-njy sentýabrda bozulmak howpunyň astyna düşdi.
ABŞ-nyň ýolbaşçylygyndaky koalisiýanyň dynç günleriň dowamynda amala aşyran howa hüjümlerinde Siriýanyň hökümet güýçleriniň azyndan 62 harbysy öldürildi, şeýle-de bir hepdä golaý wagtyň dowamynda amala aşyrylan bu ilkinji howa hüjümlerinde Aleppo şäherine zarba uruldy.
Habarçylaryň aýtmagyna görä, Alepponyň gozgalaňçylaryň elindäki böleklerinde 18-nji sentýabrda howadan amala aşyrylan hüjümler şäherde söweşleriň gaýtadan başlanmagynyň töwekgelçiligini güýçlendirdi we ok atyşygy bes etmek baradaky ylalaşygy uly howp astynda goýdy.
Aleppo şäheriniň daşynda ok atyşygyň bes edilmegi 12-nji sentýabrda gelnen ylalaşyga laýyklykda zerur ynsanperwer kömeginiň üpjün edilmegi üçin zerur.
Parahatçylyk ylalaşygynyň tarapdarlary Orsýet w ABŞ bir-birini aýypladylar.


text:
Abdulaziz
Höküm sürdi: 25.06.1861 – 30.05.1876 ý.ý.
Özünden öň: Abdulmejit
Özünden soň: Myrat V
Hökümdarlygy: Osmanly hökümdarlygy
Kakasy: Mahmyt II Osmanly
Ejesi: Pertewniýal Walide soltan
Doguldy: 8.02.1830 Stambul
Öldi: 4.06.1876 (46 ýaş) Stambul
Dini: Yslam
Abdulaziz (Osmanly türkçesi: زيزعلا دبع; ), 32-nji Osmanly patyşasy we 111-nji Yslam halyfy. Mahmyt II we Pertewniýal soltanyň ogly, Abdulmejidiň jigsidir. Abdulaziz 25.06.1861-nji ýylda doganynyň ölüminden soň, 31 ýaşynda Osmanly tagtyna geçdi.
Mazmuny
Hökümdarlygy[üýtget | edit source]
Göreş, aw-awlamak, nyşana atmak we gol güýç sportlaryna üns beren patyşa tagtyndaky Osmanly moderi bolupdyr. Şol sebäpden ol döwürlerde Ýewropa döwletlerinden alynan kreditleriň köpüsi şol sport ugryna harç edildi. Esger sany gün-günden köpelýän Osmanly goşunynyň esgerlerine öz döwrüniň soňky modelli top we tüpeňleriň hem şertlendirilmegi Abdulaziziň döwründe boldy. Hökümdarlygy wagtynda ýygy-ýygydan ýurt içine we ýurt daşyna syýahatlar edipdir. Selim I den soň Müsüri syýahat eden ilkinji we ýeke täk Osmanly hökümdarydyr. Goňşy ýurtlara aýratynam Günbatar Ýewropada syýahat eden ilkinji we ýeketäk hökümdardyr. 1867-nji ýylda Parižde açylan uly senetçilik sergisine Napaleon III çakylygyna gatnaşdy. Sergiden soňra imperator bilen Angliýa, Belgiýa, Germaniýa, Awstriýa-Wengriýa syýahatyndan soňra yzyna dolanyp bardy. Aýratynam Riçard Wagneriň Baýreuth operasyna maddy kömegini edipdir we çakylyga çagyrypdyr. Syýahatlarynda Angliýanyň karoly Wiktoriýa, Belgiýa karoly Leapold II, Prussiýa karoly Wilgelm I, Awstro-Wengriýa imperatory François-Juzeppa, Ruminýa şazadasy Karol I bilen görşüpdir. Osmanlyda Abdulaziz döwründe Günbatar bilen gowy gatnaşyklary ýola goýulşyna üns çekipdir. Tanzimat permany bilen Osmanlynyň girişen Günbatarlaşma wakalary bu döwürde-de dowam etdi. Ýurt aýratynlyklarynda täze welaýatlar yglan edildi we Stambul uniwersiteti Fransuz bilim sistemasyndan çeşmelenip täzeden ýola goýuldy. Gündogar Ekspresiniň bir duralgasy bolan Sirkeji Garynyň pikirleri Abdulaziz döwründe orta atylypdyr. Abdulaziziň 15 ýyllyk hökümdarlygy boýunça bitiren käbir ýeňillikleri şulardyr. Ilkinji gezek posta puly basyldy (1863).
Banki Osmani-i Şahane açyldy (1863).
Osmanly donanmasyna ilkinji zyrhly söweş gämisi goşuldy (1864).
Welaýat Nyzamnamasy bilen täze düzgün we onuň uýgunlanmagy bilen welaýat mejlisleri ýola goýuldy (1864) .
Mekteb-i Sanaýi (Sanaýy okuwy) açyldy (1865).
Darülfüm (Stambul uniwersiteti) özgertmeler geçirildi (1868).
Mekdebi Sultani (Galatasaraý liseýi) açyldy (1868).
Diwany Ahkamy Adliýe (Ýargytaý) guruldy (1868).
Şuraýy döwlet (Danyştaý) guruldy (1868).
Mejelle çykarlyp başlady (1869).
Darulmuallimat (Gyzlaryň okuwy) açyldy (1870).
Belediýede bagly ilkinji modern Itfaiýe guruldy (1871).
Daruşşafaka açyldy (1873)
Mektebi Maadin (Maden mekdebi) açyldy (1874).
Döwründe bolup geçen belläp geçerlikli wakalaryň biri Russiýa we Ýewropa döwletleriniň öjükdiren Balkan pitneleridir. 1861-64-nji ýyllar aralygyndaky Garadag pitnesi, ikinji Garadag hereketi bilen basylyp ýatyrylmagyna garamazdan, Garadag problemasy pitne odynyň tutaşmagyna getirdi. 1861-66-njy ýyllar aralygyndaky Eflak-Bogdan wakalary, Birleşen Ruminiýanyň janlanmagyny we garaşsyzlyk ugrundaky göreşleriň tutaşmagyna getirdi. 1862-67-nji ýyllardaky Serbiýadaky bolan wakalar bolsa Türk esgerleriniň Sirbiýadaky galalardan çekilmegi bilen soňlandy. 1866-68-nji ýyllar aralygynda Krit adasyndakylaryň aýaga galmagy, Sadrazam Mehmet Emin Aly paşşanyň taýyn eden Krit Nyzamnamasy bilen çözülmäge dyrjaşylsa-da Kritiň elden gitmegi bilen başlandy. Hidiwlik bilen dolandyrylan Müsüriň özygtyýarlylyk haklarynyň giňeldilmegi we bu ýerleriň 1882-nji ýylda elden gitmegine hem başlangyç boldy. Abdulaziziň hökümdarlygynyň soňky ýyllary 1875-76-njy ýyllardaky Gersek gozgalaňy bilen 1867-nji ýylda başlan we 1876-njy ýylda gowy ýitileşen Bolgar pitneleri bilen dowam edip geçdi. 1876-njy ýylyň 30-njy maýynda Zarba bilen tagtdan agdaryldy.
Näbelli ýagdaýdaky ölümi[üýtget | edit source]
Gözastyna alynan Feriýe Saraýynda 1876-njy ýylyň 4-nji Iýunynda bilekleri kesilen ýagdaýda jesedi tapyldy. Ölümi çekeleşikli dawwaly ýagdaýda galmagyna getirdi. Resmi ýagdaýda özüni heläkländigi ýazylsa-da soňky ýyllarda öldürilendigine degişli pikirler orta çykyp başlady. Bahattin Öztunjaýyň taýýarlan we Aýgaz tarapyndan çap edilen Hatyraýy Uhuweet: Portret fotograflarynyň jazibesi 1846-1950-nji atly kitapda ilkinji gezek ýaýradylan bir suratlarda Abdulaziziň tagtdan indirilen soňra we ölmezinden öň düşürilen soňky suratlary bar. Bu suratda saraý hyzmatçylary laubali şekilde patyşaha tirsek çenäpdirler, patyşa bolsa köne küşil eşikde we daş-töweregine aljyraňly ýagdaýda seredip duran gözleri bilen duran ýagdaýda surata alynypdyr[1].
Maşgalasy[üýtget | edit source]
Aýallary
1. Dürr-i New Baş hatyn (15 Mart 1835 - 4 Dekabr 1892)
2. Haýran-i-Dil Ikinji hatyn (2 Noýabr 1846 - 26 Noýabr 1898)
3. EdaDil Ikinji hatyn (25 Iýul 1845 - 12 Dekabr 1875)
4. Neşerek (Nesrin) Üçünji hatyn (1 Aprel 1848 - 11 Iýun 1876)
5. Göwheri Dördünji hatyn (8 Iýul 1856 - 20 Sentýabr 1894)
6. Ýyldyz (terbiýeçi) (24 Mart 1860 - 29 Sentýabr 1895)
Hyzmatkär, terbiýeçi
1. Çeşmidil Hanym: ilkinji terbiýeçi.
Ogullary
1. Yusuf Yzzetdin (10 Oktýabr 1857 - 1 Fewral 1916)
2. Mahmud Jelaleddin (16 Noýabr 1862 - 1 Sentýabr 1888)
3. Mehmed Selim (28 Sentýabr 1866 - 21 Oktýabr 1867)
4. Abdülmejit (30 Maý 1868 - 23 Awgust 1944)
5. Mehmed Seyfetdin (21 Sentýabr 1874 -19 Oktýabr 1927)
6. Mehmed Şewket (5 Iýun 1872 -22 Oktýabr 1899)
Gyzlary:
1. Nazime Soltan (14 Fewral 1866 - 1947)
2. Esma Soltan (21 Mart 1873 - 7 Maý 1899)
3. Emine Soltan (24 Awgust 1874 - 29 Ýanwar 1920)
4. Saliha Soltan (9 Awgust 1862 - 1942)
5. Emine Sultan (30 Noýabr 1866 - 23 Ýanwar 1867)
6. Fatma Soltan (1874 - 1875)
7. Munire Soltan (1877)
Abdulaziz hakynda ýazylan eserler[üýtget | edit source]
1. Abdulaziz. Ölümiň Ilkinji Ýazydyr Güýz (Hakan Kagan), Timaş çaphanasy. 2011, ISBN 9786051144900 2. 2014-nji ýylda TRT 1-de görkezilmäge başlan Filinta köpbölümli kinosynda Bülent Alkyş tarapyndan keşbi janlandyryldy.
Çeşme[üýtget | edit source]
1. ^ "Sultan Abdülazizin öldürülmeden önceki son fotoğrafı" . Zaman. 5 Mart 2013 tarihinde kaynağından arşivlendi. Erişim tarihi: 5 Mart 2013.


text:
Pygamber alaýhyssalam: «Allatagala kime ýagşylyk islese, ony din alymy eder. Ol alym dinine zyýan berýän zatlary adamlara öwredip, olary dogry ýola gönükdirer», «Alymlar pygamberleriň mirasdüşerleridir» diýdi. [Ynsanlaryň arasynda] pygamberlikden beýik derejäniň ýoklugy aýandyr we şu derejäniň mirasdüşeri bolmaklykdan ýokary hormatyň ýoklugy anykdyr. Pygamber alaýhyssalam: «Ýerdäki we asmandaky hemme zatlar alymyň günäsiniň geçilmegini Taňrydan dilärler» diýdi. Haýsy bir dereje asmandaky we ýerdäki perişdeleriň günäsiniň geçmegini soraýan adamsynyňkydan ýokary bolup biler? Alym öz işi we janynyň rahatlygy bilen meşgul bolup ýören wagtlarynda hem perişdeler Taňrydan onuň günäsiniň geçilmegini dilärler. Pygamber alaýhyssalam: «Ylym abraýly adamyň hormatyny artdyrýar we bendäniň ruhy kuwwatyny patyşanyň derejesine göterýär» diýdi. Şeýlelikde, ynsan bu dünýäniň miwelerine eýe bolýar. Ýöne alymyň ahyretde aljak miweleri mundan has ýagşydyr we bakydyr. Pygamber alaýhyssalam: «Mynapykda[1] iki sany häsiýet bolmaz: ýagşy ahlak we din ylmy» diýdi. Aýdýan sözi bilen edýän işi deň gelmeýän bu döwrüň käbir din alymlaryna seredip, hu hadysyň dorudygyna şek etme. Sebäbi pygamberimiziň din alymy diýýän kişilerden maksady – seniň pikir edişiň ýaly fykh ylmy[2] däldir. Fykh ylmynyň beýany barada «Fykhyň manysy» diýen bölümde aýdylýar. Fakyh[3] üçin iň gowy dereje onuň ahyretiň dünýäden ýagşydygyny bilmegidir. Bu ylmy yhlas bilen öwrenen adam dawadan we ikiýüzlülikden halas bolar. Pygamber alaýhyssalam: «Adamlaryň ýagşysy imanly alymdyr. Eger oňa hajatyň düşse, gerek wagty nepi ýeter. Gerek däl wagty hem ol öz işi bilen (ýagny ylym bilen) gümra bolar»; «Iman ýalaňaçdyr. Onuň lybasy takwalykdyr, bezegi haýa-şerimdir, miwesi ylymdyr»; «Alymlar we Hakyň ýolunda göreş alyp barýanlar derejesi boýunça pygamberlere iň ýakyn adamlardyr»; «Alymyň ölüminden bir taýpanyň ölümi ýagşyrakdyr»; «Adamlar göýä altyn-kümüş magdanlary ýalydyr. Olaryň ýagşysy jahyllyk döwründe[4] abraýly bolup, musulman bolanlaryndan soň ylym öwrenenleridir»; «Kyýamat güni alymlaryň ýazan syýasy şehitleriň gany bilen deň ölçeler; «Ymmatymdan kim meniň sünnetimiň kyrk hadysyny adamlara ýetirmek üçin ýatlasa, men oňa kyýamat güni şepagatçy we şaýat bolaryn»; «Ymmatymdan kim kyrk hadysy adamlaryň aňyna ýetirse, Allatagala ony kyýamat güni fakyh alym ýaly garşylar»; «Kim Allanyň dinine ökdelese, beýik Taňry ony agyr gününde gorar we oňa oýlamaýan ýerinden rysgal ýetirer» diýdi. Allatagala Ybraýym alaýhyssalama: «Eý, Ybraýym! Men alymdyryn we alymlaryň hemmesini söýýändirin» diýen owaz iberdi» diýdi. Pygamber alaýhyssalam: «Alymlar päk Taňrynyň ýerdäki ynamly adamlarydyr»; «Meniň ymmatymdan iki hili adam ýagşy ahlakly bolsa adamlary ýagşy ahlakly eder we bozuk ahlakly bolsa, adamlary bozuk ahlakly eder. Olar emirler we fakyhlardyr»; «Meni Allatagala has ýakynlaşdyrjak täze bir ylym öwrenmedik günümiň dogmagynda, meniň üçin haýyr ýokdur»; diýdi. Pygamber alaýhyssalam ylmyň ybadatdan we şehitlikden artykmaçlygy barada: «Alymyň ybadathon bendeden artyklygy sahabalarymyň içinden iň pesinden meniň artykmaçlygym ýalydyr» diýdi. Pikir nazaryny salyp gör! Allatagala ylmy pygamberlige deňedi, ylymsyz amaly sogapdan boş edip goýdy. Eger ybadathon yzygiderli ýerine ýetirýän ybadatyny ylym bilen berjaý etmeýän bolsa, bu iş onuň üçin ybadat bolmaz. Pygamber alaýhyssalam: «Alymyň ybadathondan artyklygy ondördi gijäniň aýynyň şöhlesiniň hemme ýyldyzlaryň şöhlesinden artyk bolşy ýalydyr»; «Kyýamat güni üç hili adam beýleki adamlara beýik Taňrydan şepagat dilär, ilki pygamberler, soňra alymlar, soňra şehitler» diýdi. Alymyň mertebesi pygamberlikden pes, şehitlikden beýik hasaplanýar. Pygamber alaýhyssalam: «Allatagala üçin dinine ökde bendeden ýagşy bende ýokdur. Bir fakyh şeýtanyň garşysyna müň ybadathondan güýçlüdir. Her bir zadyň sütüni bardyr, diniň sütüni fykh ylmydyr»; «Siziň diniňiziň ýagşy tarapy onuň ýeňil bolmagydyr, ybadatyň ýagşysy fykh ylmyny öwrenmekdir»; «Imanly alymyň imanly ybadathondan artyklygy ýetmiş essedir»; «Siz häzir fakyhlaryň köp, karylaryň[5], dilewarlaryň we soraýjylaryň az zamanyna gabat geldiňiz. Bu zamanda amal edijileriň köp bolmagy ylymdan ýagşyrakdyr. Ýene adamlara bir zaman geler. Onda fakyhlar az, dilewarlar köp, amal edijiler az bolar. Ol wagtda ylym amaldan ýagşyrak bolar»; «Alym bilen ybadathon bendäniň arasynda ýüz dereje bardyr. Her bir iki derejäniň arasy çapyksuwaryň at bilen ýetmiş ýylda geçjek ýoly ýaly aralykdyr» diýdi. Pygamber alaýhyssalamdan: «Haýsy amal ýagşy?» diýip soraldy. Pygamber alaýhyssalam: «Beýik Taňryny bilmek we ylym öwrenmek» diýip jogap berdi. Ondan ýene: «Sen haýsy ylmy göz öňünde tutýarsyň?» diýip soraldy. Pygamber alaýhyssalam: «Päk Taňryny bilmek ylmyny göz öňünde tutýaryn» diýdi. Ondan ýene: «Biz senden amal barada soraýarys. Sen bolsa bize näme üçin ylym hakynda jogap berýärsiň?» diýip soraldy. Pygamber alaýhyssalam: «Emma nadanlyk bilen edilen köp amaldan Allany tanap ýerine ýetirilen az amal peýdaly bolar, köp amal Taňra ýaramly ylmy bilmezlik bilen peýda bermez» diýdi. Pygamber alaýhyssalam: «Allatagala kyýamat güni hemme bendelerini direlder we ol alymlara: «Men siziň ýagdaýyňyzy bilendigim üçin size ylym berdim. Muny size ylmy azap bermek üçin bermedim. Men sizi ylym sebäpli ýalkaryn, ýagny jennete kesgitlärin» diýer. Biz hem Allatagaladan ahyrymyzyň ýagşy bolmagyny soraýarys!» diýdi.
Indi öten zamanlar ýaşan mertebeli şahslaryň we alymlaryň ylym barada aýdan sözlerinden mysallary getireliň:
Aly ibn Abu Talyp (goý, Beýik Taňry ondan razy bolsun!) Kumeýle[6] ýüzlenip: «Eý Kumeýl! Ylym baýlykdan haýyrlyrakdyr. Çünki ylym seni gorar, sen bolsa baýlygy gorarsyň. Ylym häkimdir, baýlyk bolsa onuň höküm edýän raýatydyr. Baýlyk harç edilmek bilen kemeler, ylym harç edilmek bilen köpeler» diýdi. Aly ibn Abu Talyp (goý, Beýik Taňry ondan razy bolsun!) ýene: «Alym yhlas bilen namaz okaýan hem oraza tutýan bendeden haýyrlyrakdyr. Alym ölse yslamda deşik emele geler. Ol deşigi diňe yzynda galan şägirtleri ýapar» diýdi. Aly ibn Abu Talyp (goý, Beýik Taňry ondan razy bolsun!) ýene şygyr bilen şeýle aýtdy:
Göz guwanjy alymdyr jahanda bu ynsanyň,
Çünki salgysyn berer bozuk ýolda entäniň.
Mertebesi deň däldir ylym bilen dünýäniň,
Bu sebäpden duşmany alym bolar nadanyň.
Baky dirilik bolar muzdy alym bendäniň,
Ölüdir diri wagty, ömri nadan ýaşanyň.
Abuleswet:[7] «Ylymdan hormatly zat ýokdur. Çünki patyşalar adamlara hökümdardyr, alymlar bolsa patyşalara hökümdardyr» diýdi.
Ibn Apbas (goý, Beýik Taňry ondan razy bolsun!): «Dawut pygamber (goý, Päk Taňrynyň oňa ýalkawy bolsun!) üç sany zadyň, ýagny ylmyň, baýlygyň we hökümdarlygyň arasynda öz ygtyýaryna goýuldy. Ol ylmy saýlap aldy. Allatagala bu sebäpden oňa baýlyk bilen hökümdarlygy hem bile berdi» diýdi.
Ibn Mübärekden:[8] «Adamlaryň hormatlysy kimdir?» diýip soraldy. Ol: «Elbetde alymdyr» diýdi. Oňa: «Hökümdarlaryň hormatlysy kimdir?» diýip sowal berildi. Ol: «Elbetde, olaryň takwasydyr» diýdi. Ondan ýene: «Kim pes adamdyr?» diýip soraldy. Ol: «Dine bürenip, dünýewi maksat gazanýan adamdyr» diýdi. Ol diňe alymy kämil ynsan hasaplapdyr. Çünki alymlar beýle adamlaryň hasabyna girmeýär. Sebäbi ynsany haýwandan tapawutlandyryjy zat ylymdyr. Ynsan ylym bilen ynsandyr, ol ylym bilen öz hormatyna eýe bolýar. Eger ylym bolmasa, onda ynsan kuwwatly bolmazdy. Elbetde, düýe süňkleri bilen, pil göwresiniň ululygy bilen, ýyrtyjy haýwan haýbaty bilen, öküz köp zat iýýänligi bilen, serçe kiçi hem bolsa duýgurlygy bilen ynsandan kuwwatlydyr. Ýöne ynsanyň kuwwaty ylym bilen olaryň hemmesiniňkiden artykdyr» diýdi.
Alymlaryň biri: «Bir gününi ylymsyz geçiren kişä gynanjymyň nähili bolandygyny we bir gününi ylym bilen geçiren kişä begenjimiň nähili bolandygyny bilen bolsaň, onda sen ömrüňi hökman ylym bilen ötürerdiň!» diýipdir.
Pygamber alaýhyssalam: «Gurhana doly düşünýän adam başga birindäki baýlygy bu kitapdan ýokary hasaplasa, onda onuň Allatagalanyň ulaldan zadyny kiçeltdigi bolar» diýdi.
Fath Mosully (goý, Beýik Taňry oňa rehimdarlyk etsin!): «Hassa suw, tagam we derman berilmese, onda ol ölermi?» diýdi. Adamlar: «Hawa, ol öler» diýdiler. Mosully: «Kalp hem edil şunuň mysaly ýalydyr. Kalbyň iýmiti ylym we hikmetdir. Onuň diriligi bu iki zat bilendir. Eger kalba üç gün ylym we hikmet barmasa, onda ol ölýär» diýdi.
Bu söz jaýdar aýdylan sözdür. Ylmy ýok kalp hassadyr, onuň kalby ölüdir. Eger ol dünýäni söýse, onda bu ýagdaýy duýmaýar. Onuň dünýä bilen meşgullanmagy duýgularyny boş edýär. Munuň özi gorkynyň güýçli bolmagy bilen adamyň ýaranyň agyrysyny duýmaýşy ýalydyr. Eger adam ölüm halyna düşse, heläk bolmak duýgusy oňa dünýäniň ýüküni unutdyrýar. Ol köp ökünýär, ýöne oňa bu ökünjiň nepi ýetmeýär. Onuň bu duýgusy howpdan aman bolmak duýgusy ýalydyr. Goý, Beýik Taňry bizi aýyplaryň açyljak güni bolan kyýamat gününiň howpundan öz penasynda aman saklasyn!
Hasan[9] (goý, Beýik Taňry oňa rehimdarlyk etsin!): «Alymlaryň syýasynyň agramy şehitleriň gany bilen bile ölçeler. Ýöne alymlaryň syýasynyň agramy şehitleriň ganyndan agyr geler» diýdi. Ibn Mesgut[10] (goý, Beýik Taňry ondan razy bolsun!): «Hiç bir kişi alym bolup dogulmaýar. Ylma öwrenmek bilen ýetilýär» diýdi. Ibn Apbas (Beýik Taňry ondan razy bolsun!): «Bir gije ylmy gaýtalamak meniň üçin şol gijäniň diriliginden ýagşyrakdyr» diýdi. Beýle sözi Abu Hureýra[11] (goý, Allatagala ondan razy bolsun!) bilen Ahmet ibn Hanbal[12] (goý, Beýik Taňry oňa rehimdarlyk etsin!) hem aýtdy.
Hasan Allatagalanyň: «Eý Taňrymyz! Bize şu dünýäde ýagşylyk, ahyretde hem ýagşylyk ber!»[13] diýen sözi jähetinden: «Şu dünýädäki ýagşylyk ylym we ybadatdyr, ahyretdäki ýagşylyk bolsa jennetdir» diýdi.
Dana adamlaryň birine bir kişi: «Maňa haýsy zady öwrenmek peýdaly bolar?» diýip sowal beripdir. Ol dana: «Eger seniň gämiň gark bolsa, saňa peýda berjek zady öwren» diýip, jogap beripdir. Aýdylyşyna görä, ol dana «gäminiň gark bolmagy» diýip, ol kişiniň göwresiniň ajal ýetmegi bilen ölmegini göz öňünde tutupdyr, peýda berjek zat hem ylymdyr.
Alymlaryň biri: «Kim hikmetiň jylawyny tutsa, ol adamlaryň ýolbaşçysy bolar we kim-de kim hikmet bilen tanalsa, gözler oňa hormat bilen garar» diýipdir.
Şapygy[14] (goý, Beýik Taňry oňa rehimdarlyk etsin!): «Ylmyň bir aýratyn tarapy – ondan sähelçe zat öwrenen kişi şatlanar, ondan paýy bolmadyk adam bolsa mydama gussaly bolar» diýdi.
Omar[15] (goý, Beýik Taňry ondan razy bolsun!): «Eý adamlar! Size ylym öwrenmek gerek. Çünki, Allatagalanyň ylymdan bir bölümi öwrenen kişä berýän hormatly halaty bardyr. Allatagala oňa bu halaty geýdirer. Eger ol bir günä iş etse, bu halat Allatagaladan: «Bu bendäni ýazgaryp, meni ondan yzyna almawergin» diýip, üç gezek haýyş eder. Eger ol tä ölýänçä günä etse hem halat bu haýyşyny dowam etdirer» diýdi.
Ahnaf[16] (goý, Allatagala oňa rehimdarlyk etsin!): «Alymlar hojaýyn bolmaga has laýygrakdyr. Ýöne ylymsyz abraýyň ahyry horluga elter» diýdi.
Salym ibn Abu Jagd: «Hojam meni üç dirheme satyn aldy we gulçulykdan boşatdy. Men oňa: «Men näme iş edeýin?» diýdim. Ol: «Sen ylym öwrenmek bilen meşgul bol!» diýdi. Men yhlas bilen ylym öwrendim. Aradan ep-esli wagt geçenden soň Medinäniň emiri meniň huzuryma geldi. Ýöne men ony kabul etmedim» diýýär.
Zubeýr ibn Abu Bekr: «Kakam maňa Yrakdan: «Eý, oglum, sen ylym öwren! Eger mätäç bolsaň ol saňa ýardam berer. Eger baýasaň, ol saňa gorag bolar» diýip hat ýazdy» diýýär. Şu mazmundaky sözler Lukmanyň ogluna beren wesýetlerinde hem getirilýär. Lukman: «Sen alymlary dost tutup, olaryň mejlislerine gatnaş! Çünki, asmanyň ýagmyrlarynyň ýeri janlandyryşy ýaly ylym kalby janlandyrýar» diýdi.
Danalaryň biri: «Bir alym dünýäden gaýtsa, onuň ölümine suwdaky balyk hem, asmandaky guş hem aglar. Onuň özi dünýäden gitse hem, ady unudylmaz» diýipdir.
Zuhry[17] (goý, Beýik Taňry oňa rehimdarlyk etsin!): «Ylym erkeklik jynsyny aňladýan bir zatdyr. Ony diňe hakyky mertler söýer» diýdi.


text: QRUAK-nyń jınaqtaý qorynyń negіzіnіń bіrі - syı. «Astana qalasyndaǵy Qazaqstan Respýblıkasynyń Ulttyq akademııalyq kіtaphanasy» memlekettіk mekemesіndegі syılarmen jumys týraly erejesіne sáıkes kіtaphanaǵa syıǵa basylym túrіnde jáne basqa da aqparat tasýshy qujattar túrіnde qorǵa jınaqtalady. Syı retіndegі basylymdar jeke tulǵalardan, mekemelerden, uıymdardan aqysyz qabyldanady. (Qarańyz «Astana qalasyndaǵy Qazaqstan Respýblıkasynyń Ulttyq akademııalyq kіtaphanasy» memlekettіk mekemesіndegі syılarmen jumys týraly erejesі).


text:
taze,agza
Salam talyp dostlar!!!
Men su yerik taze agza boldym.Nesip bolsa mundan beylak sizin yazgylarynyzy okap taze yazgylar yazmaga cemeleserin diyip umyt edyan.
Saglygynyz...
Turkiyede Okuv
Salam oglanlar ve gyzlar! sizin aranyzda Turkiyede okayanlarynyzda bardyr. Menem sizn biriniz. Turkiyede universitet okamak mana gaty kyn yaly gelyar. Chunki bu gün ekzamenden çykdymda ekzamen gaty kyn geçdi. Belki Turkiyede okayan talyplar beyle günleri göryandirler. Başga Dövletlerde nahilika sizem pikirlerinizi yazsanyz!
düyş
düyn gije gowja düyş gördüm bu saytdan we beyleki saytdan birnaçe agzalar bn Draculan yaşayan yerine gezmage gityas
son azaşyas we harmandalilen öyüne baryas,özi akitya,barsak 2. etajda tapçanda kakasy çay içip yatyr...:9
tapçanynyz owadan ekeni oyanyp proyektini çyzdym...üstünde işleyan:) menem şeylesini yasajak özüme:)
Din barada
men wahabistlerin kimlerdigine dushunemok. kim mana shony dushundirip biljek? bilyanleriniz barmy aranyzda?
Bir kömek berip bilmezmikan?
men naçe wagttan bari \\\"moska slezam ne veret\\\"
kinofilmindaki aydimi(kolobelnaya sashenka) gözleyan bolun tapyp bilemok. Bar bolsa paylaşyp bilersinizmi?
Hany köne we täze mowzuklar?!
salam hormatly agzalar we gadyrly myhmanlar!
men häzirem täze sahypanyň kanunlaryna öwrenişip bilemok. öň iki täze mowzuk açsamam, her ikisiniň adyna-da \"ata\" goýan ekenim, enşallah, bu gezek şeýle bolmaz:)
Şol mahal \"ýazgynyň ady\" däl-de \"ýazanyň ady\" diýip okandyryn-da, elbetde :)
meniň bärde düşünmeýän...
tanadynyzmy
hey narod kim meni tanan bolsa mg-dzzzt@yandex.ru gayrat edin tanyshlar siz mana gerek
Maksat
Kömeginiz gerek...!!!!!
salam talyp yaşlar!!!
talyplar eger kyn bolmasa...
kimde ya-da kim russiyan 1860-1917 yyllar aralygyndaky taryhy barada maglumat bar bolsa
hakykytalyp@yaho.com\'a iberayin
yada nirede bardygyny bilyan bolsanyz bu yere adresi yazayyn gayrat edip.
Hoş Geldin
salam hemme yurdundan daşda galan Türkmenlere
menem barde taze oytyan
sayta gelmesine geldikde hoş geldin diyip aydan bolmady dine körpe diyaymesen galanyna ***** oytyan:)
bir gül berip töre geçirjek yokmyka??:)
jogaplary hayyş:aroziyev@rambler.ru , razicool2006@hotmail.com ya da razicool2006@yahoo.com\' iberayin kyn...
Aydymlar
Salam Talyplaryn agzalary uzyn bir aradan son yene gelip yazgy yazyp bashlayan. Koplench ynsanyn govnune yarayan zatlar bolyar meselem Aydymlar. Gitarda aydylan aydymlary gaty soyyan ve nirde bolsamda dinlayarin. govnume yarayan aydymy siz bn paylashmak isteyan. dostum krusdashym aytyar bu aydymy umyt edyan sizinem govnunizi almayy basharyr. http:...
Uruş turarmyka?
Türkiýe hökümedi ýakynda teroristleri ýok etmek üçin gerek bolsa serhediň daşyna çykmak barada karar aldy. Düýn Türkiýeniň primer ministri Erdogan ABŞ-de boldy we Yragdaky teroristler barada gepleşikler geçirildi. Bugün Erdogan \"alynan karary ulanarys\" diýýär.
Taryha seretseň Türkiýe haçan ýurtda demokratiýany güýçlendirjek ädimle...
yashayysh barada
Жизнь в 100 словах
> Колыбель. Пеленки. Плач.
> Слово. Шаг. Простуда. Врач.
> Беготня. Игрушки. Брат .
> Двор. Качели. Детский сад.
>
> Школа. Двойка. Тройка. Пять.
> Мяч. Подножка. Гипс. Кровать.
> Драка. Кровь. Разбитый нос.
> Двор. Друзья. Тус...
Haýsy ýurdy görmek isleýäňiz?!
Salamälikler! Her kimiň ýurt görmek arzuwy bardyr! Kim haýsy ýurdy näme sebäpli görmek isleýä?! Ýöne diňeje 3 ýurdy ýazyň! Meňkiler:
1) Hindistan. Salman Khan ýaşaýany üçin :))) Taj Mahal, gadymy wadathanalary (храм), medenýeti, eşikleri, Bollywoody, ýaşaýşlaryny we ş.m zatlary üçin görmek isleýän
2) Müsür. Ilki bilen Piramidasy üçin,...
Ýaşaýyş üçin göreş!
“Ýaşaýyşdan bizar boldym” diýýän adamlar az däl meň özümem käwagt aýdýan ýöne gat ýalňyşýas ýaşaýyş bu bize berilen sowgat biziň köpimiz bolsa onun gadryny bilemizok. Ine gezip ýörüňiz öňüňizde uly planlar, näçe etsem-goýsamlar bar birden agyr kesellediňiz hemem ýaşamaga biraz ömrüňiz galdy. Şonda näme üçindir adamlar özüni ýaşamaga däl-de ölmäge t...
Bile goshgy yazalyn # 2
Bile goshgy yazalyn #2 diyip achdym sebabi mundan onki mowzuk eyyam gaty uzyn boldy.
Bile bolup goshgy yazylmagyn duzgunleri:
1) Goshgunyn ady
2) Biri goshgy yazyp bashlayar, dowamyny dowamlayas. Eger goshgyny hich kim dowam etmese onda taze goshgy yazsak bolyar
Meselem: Biri Soygi barada goshgy yazdy. B...
Teswirsiz.
Teswirsiz.
Çeper SMS-ler.
Käwagt dostlardan şeýle çeper döredijilikli SMS-ler gelýär. Geliň şolary ýazalyň.
\"Ýadyňdamy, kiçijik wagtymyz sen penjireden kelläňi çykarardyň, men ýumşak ýerimi. Ýoldan geçip barýanlar bizi ekiz öýderdiler\"
Çalyga näme bolýar?
Ýakynda türkmenistandan gelip gowşan bir myş-myşa görä Ahmet Çalyk Türkmenistandan doly gaýdanmyş. Hatta Ahmet Çalygy tutjak/basjak bolup ýörkäler Türkiýeden ýörite uçar goýberilip Ahmet Çalyk Türkiýe getirilenmiş.
Ýaňy şu habary okap aýdylýanlar dogrymyka diýip pikir etdim. Ahmet Çalyk näme üçindir indi esasy ugrymyz finans ugry bo...
teklip
1 kinoda görüpdim,Matematik 1 oglan bar 1 gyza aytyar:
-Egerde sen bn söyüşmek üçin gerekli hemme zady eytdim kabul edeli...sana aşyk boldum we seni söydim,kabul et seni yrmagy yerine yetirdim.SÖYÜŞELi
........
Elbetde kellesine sumka iyyar...
soragym;teklip alanynyz edeniniz barmy?
etmek isleyanler?
Yene de Men
SALAMLAR BİLEN MEN MALİK
hazir sapphire bolup girip basladym.forumy tazelapsiniz habarym yokdy.her sapar giremde bir gyzyn abort bolmandygy ucin kakasyna dostlaryna eden minnetdarcylygy yazylyp duryady.her sapar okap yene yapyadym.sonabaka gelmegi goydum.yene de sol gyz hakda okaryn diyip.bir gun gozum dusdi.malik bolup girjek boldum veli ha...


text:
Mustapa IV
Höküm sürdi: 29 Maý 1807 – 28 Iýul 1808
Özünden öň Selim III
Özünden soň: Mahmyt II Osmanly
Aýallary: Saýýara hatyn, Dilpezir hatyn, Şewkinur hatyn.
Gyzy: Esma Soltan
Hökümdalygy: Osmanly hökümdarlygy
Kakasy: Abdulhamid I
Ejesi: Nukhet Seda hanym [1]
Doguldy: 8 Sentýabr 1779 Stambul
Öldi: 17 Noýabr 1808 (29 ýaşynda) Stambul
Depin edildi: 18 Noýabr 1808. Abdulhamit I Türbesinde.
Dini: Yslam
Doly ady: Mustapa Hany Rabi bin Abdulhamid Han El-Muzaffer Hemişe.
Mustapa IV 29-njy Osmanly patyşasydyr we 108-nji Yslam halyfydyr. Gabakçy Mustapanyň turuzan pitnesi sebäpli tagtdan indirilen agasy Soltan Selim III iň ýerine 1807-nji ýylyň 29-njy Maý gününde tagta geçeninde 28 ýaşyndady. Soltanlygy döwründe Hökümdarlyk içki gapma-garşylyklar bilen ýüzbe-ýüz bolupdy.
Mazmuny
Soltanlyk eden wagtlaryndaky ýagdaýlar[üýtget | edit source]
Soltan Mustapa IV özboluşly tebigata eýe adamdy. Kakasy Abdulhamit I öleninde 10 ýaşynda bolan patyşa Seliň III iň höküm süren wagtlary saraýda özbaşyna bolup ýaşaýardy. Emma Gabakçy Mustapanyň(Kabakçı Mustafa) çykaran pitnesi netijesinde Selim III iň tagtdan indirilmegine göz ýummagy, bilmediksiremegi hemmelere üsti açylmadyk syr bolup galdy. Bary-ýogy 14 aýa çeken soltanlygynda Selim III iň gurduran günbatarlaşma düzgünini ara-alyp maslahatlaşylýan Nyzamy Jedit binasyny 1807-nji ýylyň Iýunyň 1-ne ýykyldy[2]. Mustapa IV iň tagta çykmagy bilen imperiýanyň merkezi böleginde çökgünçilik bolup geçdi[3]. Döwlet dolandyryjylygynda ýokarky gatlakdakylar öldürilýär. Selim III iň egindeşleri Ahmet Muhtar beg, Jenap Umury Bahriýe Nazyry Hajy Ybraýym, Jenap Syr Katibi Ahmet Faiz dagylar öldürilen adamlaryň arasynda-dy. Nyzamy Jedit ýygnanyşygy dargadyldy. Käbirleri Stmabuldan gaçsa, käbirleri tussag edilip jezalandyryldy. Şol wakalaryň yz ýany Soltan Selim III iň tagtdan inmegine sebäp bolan Gabakçy Mustapa we pitneçileriň beýleki başbozarlary döwlet ýolbaşçylygyndaky esasy wezipelere geçirilýärdi. Gabakçy Mustapa Rum ili galalaryna, Nazyry we agasy Baýburtly Süleýman bolsa Tersanaýy Amire Sanjak serkerdesi boldy. Osmanly döwlet bu pitneden soňra Ýanyçarlaryň arkasynda durmady[4]. Osmanly taryhynda ilkinji gezek öň görlüp eşdilmedik şertnama baglaşyldy[5]. Şertnama görä gozgalaňda öň hatarda bolan Ýanyçara agalara we ýamaklara hiç hili jeza berilmezligine, pitnäniň sebäbiniň soralmazlygyna we onuň jogaby hökmünde aýaga galyp garşy çykmazlygyna borçly edildi[6]. Gozgalaňdan soňra Soltan Selim III egindeşi Älemdar Mustapa Paşşa sygynýar. Alemdar Mustapa Paşşa 1806-1812-nji ýyllarda Osmanly-Rus söweşi gidip durka uly gahrymançylygy görkezen Osmanly.patyşasy bolupdyr. Soltan Mustapa IV tagtdan agdaryp Mahmyt II iň yerine geçmeginde aýgytly rol oýnady.
Älemdar Mustapa Paşşanyň Stambula gelmegi[üýtget | edit source]
Älemdar Mustapa Paşşa we egindeşleri Selim III ni täzeden tagtda oturtmak üçin plan düzmäge başladylar. Soňra 16.000 adamlyk goşun bilen Stambula ýönelen Älemdar Mustapa Paşşa, Hajy Aly Agany Stambula ugradyp Gabakçy Mustapany öldürtdi (19. Iýul. 1808) Goşuny bilen birlikde Stambula gelen Älemdar Mustapa Paşşa birnäçe pitneçileri öldürdip Babyala geldi. Jenap Arifi (Arapzada) şeýhulyslam edip belläp soňra saraýa dolandy. Soltan Mustapa IV Älemdar Mustapa Paşşanyň Selim III i patyşa bellemek üçin gelendigini aýdan Şeýhulyslamy kowdy we jigsi Şazada Mahmyt II We Selim III öldürilmegini emr etdi. Soltan Selim III ölüme höküm edildi. Şyhzada Mahmyt bolsa hyzmatkärleriniň kömegi bilen saraýyň gizlin gaçybatalgasyndan gaçdy. Älemdar Mustapa Paşşa Soltan Mustapa IV ni tagtdan indirip ýerine Soltan Mahmyt II tagta getirdi. Soltan Mustapa II özûni tagta çykarylmagyna kömek eden Älemdar Mustapa Paşşany sadrazam edip belledi. Älemdar Mustapa Paşşanyň sadrazamlygy we Mahmyt II patyşalygynyň soňrasynda saraýda ýaşaýan Mustapa IV Ýanyçarlara onuň täzeden patyşa bellenmekligi üçin aýaga galanlarynda Soltan Mahmyt II niň emri bilen 1808-nji ýylyň 17-nji Noýabrynda öldürildi[7]. Kakasynyň Eminöňündäki Türbesine depin edildi. Birehimleriň eden haýynlyklary sebäpli kyn günleri başyndan geçirmek bilen Soltan Mustapa IV Osmanly taryhyna girdi. Ol Osmanly taryhynda Soltam Myrat V den soň iň gysga aralykda höküm süren patyşalaryň biridir.
Öldürilmegi[üýtget | edit source]
Mahmyt II Osmanly Ýanyçarlaryň ony täzeden tahta geçirmeklerinden endişelenen dogany Mustapa IV 1808-nji ýylyň 17-nji Noýabrynda bogduryp öldürtdi[8]. Maşgalasy: Mustapa IV iň 4 sany aýaly, ýekeje-de gyzy bolupdyr.
Aýallary[üýtget | edit source]
1. Şewkinur Soltan [9]
2. Dilpezir Soltan [9]
3. Saýýara Soltan [9]
4. Peýkidil Soltan [9]
Gyzy[üýtget | edit source]
1. Esma Soltan
Çeşme[üýtget | edit source]
1. ^ Bahadyrogly, Ýowuz, Suratly Osmanly Taryhy, Nesil (Ottoman History with Illustrations, Nesil Publications),15th Ed., 2009, page 395, ISBN 978-975-269-299-2
2. ^ Sakaogly, 2005.s.449.
3. ^ Türk Taryhynyň Gurluşy Resmi sitesi Osmanly Patyşalary Sahypasy. Çykan wagty: 30.06.2011.
4. ^ Lamartine, 2005.s.419.
5. ^ T.J. Kultura we Turizm Baştutanlygy Resmi sitesi. Soltan Mustapa IV sahypasy. Çykan wagty:30.06.2011
6. ^ Finkel, 2007.s.372.
7. ^ Sakaogly, 2005.s.460.
8. ^ haber.mynet.com/osmanli-padisahlari-nasil-oldu-479363-foto-analiz-9
9. ^ a b c d Sakaogly, 2005.s.461.


text:
TM HYZMAT SÖWDEGÄR - TM HYZMAT tarapyndan açylan serwis. TM HYZMAT SÖWDEGÄR islendik bölümler boýunça MUGT bildirişler ýerleşdirip bilersiňiz. Islendik dükan, kärhana, telekeçi öz adyndan işgär gözleýändigi hakda maglumat ýerleşdirip biler. Ulanyjylar belli bir kärhanany yzarlap hem bilerler. Şeýle hem ulanyjylar bildirişleri görüp we özleri bildiriş ýerleşdirip bilerler.
TM HYZMAT SÖWDEGÄR administrasiýasy siziň ähli islegleriňizi ýerine ýetirer.
Ähli hukuklar goragly TM HYZMAT SÖWDEGÄR 2018.
TM HYZMAT 2017-2018


text:
9-njy ýanwarda Londonyň «ICE Futures» biržasynda «Brent» söwda belgili nebitiň bir barreliniň bahasy 0,41 göterim ýokarlanyp, 68,19 amerikan dollaryna barabar boldy. Öňki geçen söwdalaryň netijeleri boýunça şertnamalar 0,24 göterim gymmatlap, barreli 67,78 dollara barabar boldy, diýip Rus Nebitgaz habarlar agentligi habar berýär.
Nebitiň bahalary 8-nji ýanwarda ABŞ-da nebitiň çykarylyşynyň ösüş depgininiň peselmegine garaşylmagy netijesinde ýokarlanmagyny dowam etdi.
Nýu-Ýorkuň «NYMEX» haryt biržasynda «WTI» söwda belgili nebitiň bahasy 0,76 göterim gymmatlap, 62,20 amerikan dollaryna barabar boldy. 8-nji ýanwarda şertnamalar 0,47 göterim gymmatlap, 61,73 dollara deň boldy, diýip Interfaks habar berýär.
Geçen hepdäniň netijeleri boýunça «Brent» söwda belgili nebitiň bahasy 1,1 göterim, «WTI-niňki» 1,7 göterim ýokarlandy.
Baker Hughesiň 5-nji ýanwarda neşir edilen maglumatlary ABŞ-da hereket edýän nebiti gaýtadan işleýän desgalaryň sanynyň geçen hepdede 5 birlik azalyp – 742-ä ýetendigini habar berdi.
Hereket edýän desgalaryň sanynyň azalmagy nebitiň çykarylyşynyň peselmegini aňladýar. Bu bolsa bazara goldawdyr.
Şol bir wagtda nebitiň bahalarynyň mundan beýläk hem ýokarlanmagyna garaşylýar. «Brent» nebitiniň bahalary geçen hepdede rekord derejä çenli ýokarlandy.


text:
Döredijilik işgärleriniň ýomaklary
✔ Penjek gelşikli...
Bir gezek şahyr Ýylgaý Durdyýew iş otagyma geldi. Egnindäki täza penjegini görsem-de görmezlige saldym. Ol uzak çydap bilmedi. “Inim, täze penjek satyn aldym. “Gutly bolsun, toýda tozsun” diý! ahyryn” diýdi. Men şu söze garaşýardym:
- Gelşikli, owadan penjegi görýän. Ýöne içi boş. Penjege-de dil bitjek oguşýan - diýdim. Ýylgaýyň girre gahary geldi. “Seniň kelläň boş” diýip, ýerinden gaharly turup, gapa tarap ýöneldi. Gapa ýetýänçä gahary köşeşdi. “Goňursy gul (has gowy görýän adamlaryna söýünç bilen ýüzlenşi), biderek gürrüň etme! Ýör, restorana gidip, penjegimi “ýuwaly” diýdi. Ýylgaýyň bu teklibini berkitmek üçin onuň uguny ýekeledim:
- Agasy, “Egin-eşik adamy däl-de, adam egin-eşigi bezeýär” diýilýäni çyn eken. Egniňdäki penjegi başga biri geýen bolsa, beýle göze ýakymly, gelşikli görünmezdi - diýdim. Öwgüme monça bolan Ýylgaýyň erini gulagynyň düýbüne ýetdi.
✔ Sport mahabaty
Bir gezek meşhur ýomakçy ýazyjy Gurbangylyç Hydyrow soňky döwürde et-ýag ýygnap, göwresiniň agralýandygyny aýtdy. Gürrüňe ýazyjy Nury Baýramow goşuldy. “Sluşaý, Gurbangylyç, nahar iýip, bu agyr göwräň bilen telewizoriň öňünde bulaşyp ýatma-da sport bilen meşgullan. Alymlar sportuň adam ömrüni bäş ýyl uzaltýandygyny subut etdiler” diýdi. Gurbangylyç aga ilki güldi, soňra-da:
- Nuryş, ol diýýäniň dogry. Ýöne şol bäş ýyly sport maşklaryny edip, üstesine-de ylgap geçirmeli. Sen maşk edip, ylgap ömrüňi bäş ýaş uzalt. Men bolsa senden bäş ýyl ozal ol dünýa gideýin. Ylgap öleniňden tabytda dynç ýatanyň oňad-a -diýdi.
✔ Ýeňil jeza
Çagalar ýazyjysy Agageldi Allanazarow özüni köp zatdan habarly adam hasaplaýar. Ilkinji dörän mümkinçilikde nämedir bir zady aýdyp, adamlary geň galdyrmagy özüne dereje bilýär. Bir gezek bir üýşmeleňde:
- Gadymy Hytaýda käbir jenaýatçylara telim gije-gündiz uklatman jeza beripdirler. Ol ýowuz jeza hasaplanypdyr - diýdi.
Bir çetde duran ýazyjy Hojanepes Meläýew:
- Seniň döwlet syýasatyny wasp edip, ýazýan samrama goşgularyňy bigünä çagalara, okuwçylara ýat tutdurandan-a ýeňil jeza eken -diýdi.
✔ Goý, ýagsyn
Bir gezek ýazyjylar Nikolaý Zolatarýow bilen Orazmyrat Gurdow restorana gitmekçi bolýar. Ýöne jübülerindäki puluň azlygy üçin ol niýetlerini goýbolsun edip, piwohana gitmegi müwessa bilýärler. Şol wagt ýagyş ýagyp başlaýar. Orazmyrat “Beý, ýagyş-da ýagyp başlady” diýýär. Nikolaý:
- Goý, ýagsyn! Asmanyň jübüsi ikimiziňki ýaly boş däl -diýipdir.
20 июля 2017
Agageldi Allanazarowy birhili edipdirlerlaý :(


text:
Injilde agzalýan Uçýan näbelli gapbarçanak hakynda (Geñ-tañ hadysalar)
Arañyzda Gapbarçanak görenleriñiz bardyr. Ol näme diýip otyrmañ meñ aýdýanym Arazbaý Öräýewiñ eserinde agzalýan uçýan tarelka diýilýän Näbelli Obýektiw.
Arañyzda uçýan tarelkalar hakdaky aýdylýanlar ýalan diýmekligiñiz hem mümkin. Ýöne taryhy çeşmeleriñ ençemesinde diýen ýaly giñişleýin jikme-jik suratlandyrylyp görkezilýär. Hristiýanlaryñ Mukaddes Kitaby bolan Injiliñ 26-njy bölüminiñ 1-njy 2-nji babynda şol gapbarçanagy Ezekiýel pygamberiñ aýdanlary bilen düşündirýär.
Özüm kän bir dindar adam däl bolamsoñum Hristiýanlaryñ baş kitaby Injili bir materiýal almak üçin ele aldym. Ol hem Ezekiýel pygamber hakdaky bölümi öñden bärem meni diýseñ gyzyklandyrýardy. Sebäbi bir-iki sany kitapda Ezekiýel pygamberiñ şol gapbarçanagy görendigi hakda ylmy maglumatlar habar berip ony bolsa dolulygyna ýetiremändirler. Ine şol ýazgylary başdan aýak okaryn diýseñiz gyzgyny bilen size ýetirýärin. Ol ''Ezekiýel Pygamberiñ kitaby'' diýen sözbaş bilen başlanýar.
Ýahudy halky Babyl sürgünliginde bolan döwründe, b. e. öň 593‑nji ýylda Reb Ezekiýel (Kifl) pygamberi çagyrypdyr.
Soñra onuñ 1-njy babynda Ezekiýel şeýle setirler bilen başlaýar.
''1. Kebar kanalynyň ýakasynda sürgün edilenleriň arasyndakam, gökler açyldy we men Hudaýdan gelen görnüşleri gördüm. Bu sürgünde bolýan wagtymyzyň otuzynjy ýylynyň dördünji aýynyň bäşine boldy. 2. Bu Ýoýakyn patyşanyň sürgün edilmeginiň bäşinji ýylydy. Dördünji aýyň bäşine 3. Babyllylaryň ýurdundaky Kebar kanalynyň ýakasynda Buzynyň ogly Ezekiýel ruhana Rebbiň sözi aýan boldy. Ol ýerde Rebbiň eli onuň üstündedi. 4. Men demirgazykdan tupanly şemalyň gelýänini gördüm. Şöhleli, üznüksiz ot saçýan äpet bulut gelýärdi, oduň ortasynda ýakuda meňzeş bir zat ýalpyldaýardy. 5. Buludyň ortasynda keşpleri ynsana meňzeş dört sany jandaryň duranyny gördüm. 6. Olaryň hersiniň dört ýüzi we dört ganaty bardy. 7. Aýaklary gönüdi, dabanlary göläniň toýnagyna meňzeýärdi we ýaldyrawuk bürünç kimin şöhle saçýardy. 8. Ganatlarynyň astyndan, dört gapdalyndan ynsan elleri çykyp durdy. Dördüsiniň-de ýüzleri we ganatlary şeýledi: 9. Olaryň ganatlary biri-birine degip durdy. Jandarlar ýöränlerinde hiç ýana öwrülmän, her haýsy öz tarapyna göni gidýärdi. 10. Olaryň dördüsiniň-de ýüz keşpleri şeýledi: öňde dördüsiniň-de ynsan ýüzi, sag tarapynda arslan ýüzi, çep tarapynda öküz ýüzi we yzda bürgüt ýüzi bardy. 11. Olaryň ýüzleri şeýledi. Ganatlary bolsa ýokaryk gerilgidi; her jandaryň ganatlarynyň ikisi biri-birine galtaşyp durdy, beýleki iki ganaty bolsa, olaryň bedenlerini örtýärdi. 12. Olaryň her biri gös-göni hereket edýärdi. Olar hiç ýana sowulman, Ruhuň isleýän ugruna gidýärdiler. 13. Bu jandarlaryň görnüşi ýanyp duran oduň közlerini ýa-da şamçyraglary ýada salýardy; ot jandarlaryň ortasynda dyngysyz hereket edýärdi. Ot şöhle saçýardy we ondan ýyldyrym çykýardy. 14. Jandarlar ýyldyrym çaltlygynda gelip-gidip durdular. 15. Men jandarlara seredenimde, ine, dört ýüzli jandarlaryň ýanynda olaryň hersi üçin ýerde bir tigir gördüm. 16. Tigirleriň görnüşi we gurluşy şeýledi: olar sary ýakut kimin ýalpyldaýardy we dördüsi-de biri-birine meňzeşdi; olaryň görnüşleri we gurluşlary tigir içindäki tigir ýalydy. 17. Çar tarapa ýöräp bilýärdiler; tigirler hiç ýana öwrülmeýärdiler. 18. Tigirleriň gurşawlary belent hem gorkunçdy; dördüsiniň-de gurşawlary tutuşlaýyn gözlerden doludy. 19. Jandarlar ýöränlerinde, tigirler-de olaryň ýany bilen ýöreýärdiler; jandarlar ýerden galanlarynda, tigirler-de bile ýerden galýardylar. 20. Ruh nirä gitmek islese, olar-da şol ýana gidýärdiler. Jandarlaryň ruhy tigirlerdedigi üçin, tigirler-de olar bilen bile ýerden galýardylar. 21. Jandarlar ýöreseler, tigirler-de ýöreýärdiler; jandarlar dursalar, tigirler-de durýardylar. Jandarlaryň ruhy tigirlerdedigi üçin, olar ýerden galanlarynda, tigirler-de bile galýardylar. 22. Gümmeze çalymdaş, buz ýaly ýaldyraýan gorkunç bir zat jandarlaryň kelleleriniň üstüne ýaýylypdy. 23. Gümmeziň aşagynda olaryň ganatlary biri-birine tarap gerilgi ýagdaýda gönelip durdy. Olaryň hersiniň bedenini örtýän başga-da iki ganaty bardy. 24. Olar ýöränlerinde, ganatlaryndan çykýan sesi eşitdim: joşup akýan suwlaryň şaggyldysy, Gudratygüýçliniň sesi we uly goşunyň gürpüldisi ýalydy. Olar duranlarynda, ganatlaryny aşak goýberýärdiler. 25. Ganatlaryny aşak goýberenlerinde, kelleleriniň üstündäki gümmezden bir ses gelýärdi. 26. Gümmeziň depesinde ýakut görnüşli tagtyň keşbi bardy; tagtyň keşbiniň üstünde ynsan görnüşinde bir keşp bardy. 27. Men keşbiň bilinden ýokardaky görnüşini gördüm, ol içi tutuşlaýyn ot görnüşli ýaldyraýan ýakut kimindi, keşbiň bilinden aşakdaky görnüşini-de gördüm, ol ot deýin parlap, töwerek-daşa şöhle saçyp durdy. 28. Daş-töwerekdäki şöhläniň görnüşi ýagyşly gün bulutda peýda bolan älemgoşar kimindi. Bu Rebbiň şöhratynyň görnüşiniň keşbidi. Men muny gören badyma ýüzin ýykyldym we kimdir biriniň gepleýän sesini eşitdim''.
Soñra bolsa şu ýerde birinji bap gutaryp ikinji baba geçýäris. Ezekiýel pygamber şeýleräk dowam edýär:
''(Reb Ezekiýel pygamberi çagyrýar)
1. Gepleýän ses maňa: «Eý, ynsan
ogly, aýak üstüne gal, seniň bilen gepleşjek» diýdi. 2. Ol
geplände, Ruh içime girip, meni aýak üstüne galdyrdy. Men Onuň özüme ýüzlenip gepleýänini eşitdim. 3.Ol maňa şeýle diýdi:
«Eý, ynsan ogly, Men seni garşyma baş göteren pitneçi millet bolan ysraýyl halkynyň arasyna iberýärin. Şu güne çenli olar we olaryň ata-babalary Maňa garşy bolup geldiler. 4. Bu halk dikdüşdi we tekepbirdir. Men seni olaryň ýanyna iberýärin. Sen olara: „Hökmürowan Reb şeýle diýýär“ diý. 5. Bu pitneçi halk seni islese diňlesin, islemese diňlemesin, ýöne olar öz aralarynda bir pygamberiň bardygyny bilsinler. 6. Eý, ynsan ogly, sen olardan we olaryň sözlerinden gorkma. Daşyňy çalydyr tikenekler gurşasa-da, içýanlar arasynda ýaşasaň-da gorkma. Olaryň sözlerinden gorkma, ýüzlerinden heder etme, olar pitneçi halkdyr. 7. Olar seni isle diňlesinler, isle diňlemesinler, olara sözlerimi aýt, çünki olar pitneçi halkdyr. 8. Ýöne sen, eý, ynsan ogly, özüňe aýdýanlarymy diňle. Bu pitneçi halk ýaly dikdüşdi bolma, agzyňy aç-da, saňa berjek zadymy iý». 9. Onsañ men özüme tarap uzalýan bir el gördüm; ol elde bir düýrlenen kagyz bardy. 10 Ony meniň öňümde açyp
goýdy, onuň iki tarapy hem ýazylgydy, onda agylar, iňňildiler we nalyş sözleri ýazylgydy''.
Yzyny bolsa näçe dowam etseñ-edip oturmaly. Ýöne pygamberiñ suratlandyrmasy edil şol gapbarçanak şekili we dört sany gumanoid hakda söz açýar. Döwrümizdäki ýewreýleriñ köpüsi bolmasa-da käbiri şol gapbarçanakdaky gumanoidleri şol geçmişde pygamberlere habar getiren perişdeler bolupdyr diýip hasaplaýarlar. Şol aýdylanlardan we şu ýokardaky pygamberiñ aýdanlaryndan çen tutsak bu ýerde göze görünip duran bir zatlar ýatan ýaly aslynda...
Injilde agzalýan uçýan näbelli obýektiñ hatyrasy
Injilde agzalýan Uçýan näbelli gapbarçanak hakynda (Geñ-tañ hadysalar)
-
garayolly68
4 months ago
- Оран тасирли.
-
nekrasow
3 months ago
- Gurhanda da sholar barada agzalan bolmaly. Gyzykly teman un sag bol


text:
“Singapore Airlines” awiakompaniýasy iň uzak wagtlyk uçar gatnawyny ýola goýmagy meýilleşdirýär. Bu gatnaw Singapur bilen Nýu Ýorkyň arasynda bolup, uçuşyň dowamlylygy 19 sagada barabar bolar. Neşirleriň beýan etmegine görä, şu ýylyň üçünji çärýeginde kompaniýa “Airbus 350-900” kysymly uçar bilen yzygiderli gatnawlara başlamagy göz öňünde tutýar. Golaýda täze «howa gämisi» kompaniýanyň uçar flotunyň düzümine goşuldy. Kompaniýa şeýle uçarlaryň 7-sini sargyt edipdi.
Häzirki wagtda uzak wagtlyk uçuş rekordy “Qatar Airways” awiakompaniýasyna degişlidir. Kompaniýa Kataryň Doha şäheri bilen Täze Zelandiýanyň Oklend şäheriniň arasynda 18 sagatlyk uçuşy gonmazdan amala aşyrýar.
“Singapore Airlines” awiakompaniýasy iň uzak wagtlyk uçar gatnawyny ýola goýmagy meýilleşdirýär. Bu gatnaw Singapur bilen Nýu Ýorkyň arasynda bolup, uçuşyň dowamlylygy 19 sagada barabar bolar. Neşirleriň beýan etmegine görä, şu ýylyň üçünji çärýeginde kompaniýa “Airbus 350-900” kysymly uçar bilen yzygiderli gatnawlara başlamagy göz öňünde tutýar. Golaýda täze «howa gämisi» kompaniýanyň uçar flotunyň düzümine goşuldy. Kompaniýa şeýle uçarlaryň 7-sini sargyt edipdi.


text:
«FLEX» – ýokary synp mekdep okuwçylary üçin niýetlenen, ABŞ-nyň hökümedi tarapyndan maliýeleşdirilýän maksatnamadyr. Bäsleşigiň ýeňijileri okuw ýylynyň dowamynda kabul edýän amerikan maşgalalarynda ýaşamaga we amerikanyň orta mekdeplerinde okamaga mümkinçilik alarlar.
Maksatnama gatnaşmaga isleg bildirýän ähli ýokary synp mekdep okuwçylary, ýaş talaplaryna laýyk gelýän, iňlis dilini gowy bilýän, mekdepde gowy okaýan, ABŞ-nyň wizasyny almak üçin ähli talaplara gabat gelýän Türkmenistanyň raýatlary bolmaly.
Bäsleşigiň saýlawy Waşington şäherinde, halkara bilim boýunça alyş-çalyş ugrunda işleýän ökde hünärmenler tarapyndan geçirilýär. Fiziki mümkinçiligi çäkli bolan okuwçylar hem maksatnama gatnaşyp bilerler.
«FLEX» maksatnamasy barada goşmaça maglumat almak üçin Amerikan Geňeşlikleriniň ofisine ýüz tutyp bilersiňiz:
Aşgabat ş, köç.Görogly 48а
Tel. (993-12) 36-90-16; (993-63) 50-20-36
Elektron salgysy: flex@americancouncilstm.org
http://americancouncilstm.org


text:
Ijmaly iman – Allaha we Pygamberimiziň Allah tarapyndan getiren zatlarynyň ählisine şübhesiz ynanmakdyr. Kelimeýi towhyd – «Lä ilähe illallah Muhammedur-resulullah» ijmaly imany doly düşündirýän bir jümledir. Ýöne ynsan üçin ijmaly iman azdyr. Ijmaly iman muazzam bir köşgüň gapysyndan içerik ätlän ýalydyr. Diňe gapydan ätlemek köşgi tutuşlygyna tanamaga ýeterlik däldir.
Tafsili iman – bu dini kitaplarymyzda «ämentü» ady bilen meşhurdyr, ýagny, Allaha, meleklerine, kitaplaryna, pygamberlerine, ahyret gününe, kaza we kadere, öleniňden soň, haşr gününde gaýtadan dirilmäge, mukafata (sylaga) we jeza ynanmakdyr. Şeýle hem, iman – tutuşlygyna bolşy ýaly aýry-aýrylygyna-da hezreti Muhammediň (s.a.w.) kitap we sünnet arkaly teblig eden anyk, kesgitli habarlaryna, hökümlerine esaslanýandyr. Allahyň we Resulullahyň myradyna, razylygyna daýanýandyr. Başgaça aýdylanda, tafsili iman – imanyň alty şertini esas edinip, diniň farz, wajyp, halal we haram saýylýan zatlary barada ähli buýruklaryny giňişleýin öwrenip ynanmakdyr.
Başga bir nukdaýnazardan iman – taklidi we tahkyky diýlip atlandyrylýan iki görnüşe bölünýär.
Taklidi iman
Oýlanman, derňemän, diňe töweregini ýa-da birini taklid etmek, ýagny, oňa eýermek netijesinde döreýän imandyr. Şeýle imanly kişi käbir şübheden arassalanyp bilmeýär. Pitne we fesad asyry bolan ahyrzamanda imany taklidi bolanlar Mü'min bolup oýanyp, käfir bolup agşam uka gitmegi, käfir bolup oýanyp, Mü'min halda agşama barmagy, şübhä gark bolup ýaşamagy ähtimaldyr. Beýle kişileriň köpüsi hakykata laýyk ýaşaman ahyrete barýar. Şeýle hala düşmekden, Allah gorasyn!
Tahkyky iman
Imana degişli ähli meseleleri derňäp öwrenmek, bilmek, şoňa görä ýaşamak, tahkyky imana ýetirýän Kurany Kerimi we onuň tefsirinden ybarat bolan imana degişli eserleri köňül berip okamak, hezreti Muhammet (s.a.w.) bilen dört çaryýarlaryň hal we hereketlerini öwrenip, olary özüňe nusga edinmekdir. Başgaça aýdanymyzda, tahkyky iman – Mü'miniň Allah Tagalanyň eserlerine we älem-jahany dolandyryşyna seredip, Onuň her ýerde häzir we nazyrdygyny bilmegi we Allahyň özüni görýän ýaly ýaşamagy diýmekdir. Bu bolsa, imanyň kämil derejesidir. Şol bir wagtda yslamyň özenidir, esasydyr, hakykatydyr.
Yslamyň maksady ynsanyň diňe içini däl, daşyny hem arassalamakdyr. Şonuň üçin hiç bir päsgelçilik ýokka, imanyny diňe kalbynda gizleýän, ony aýan we yglan etmeýän kişiniň imanynyň Allahyň dergähinde gadyrynyň ýokdugyny kitap we sünnetiň ençeme delilleri subut edýär.
Hawa, diňe ykrar bilen imany gazanyp bolmaýar. Eger gazanyp bolýan bolsa, ähli munafyklar Mü'min saýylardy. Şeýle hem diňe magryfet, ýagny, bilim arkaly imana ýetip bolmaýar. Eger bolýan bolsa, Ähli Kitabyň barysy Mü'min saýylardy. Çünki, olar Pygamberimiz we din bilen baglanyşykly hemme zady has içgin bilýärdi. Netijede, musulman diňe nalaç ýagdaýda imanyny wyždanynda gizläp biler. Bu bolsa duşmanyň oňa sütem edýän wagtydyr.
Iman – eýesini yslamyň halamaýan ähli erbetliklerinden saklamalydyr we yslamyň halaýan peýdaly işlerini oňa amal etdirmelidir. Bir kişiniň imany ony haramdan saklamaýan, dagy bolmanda, farzlary berjaý etdirmeýän bolsa, şol kişiniň imany ejizdir. Beýle iman pagta süýümi ýaly sähel sebäp bolsa, üzülip gidýär. Çünki, kişiniň amaly iman getirmegini däl-de, imany onuň amal etmegine sebäp bolmalydyr. Ýagny, musulman amal edýänligi üçin iman getirýän däldir, iman getirendigi üçin amal edýändir. Şol sebäpden hakyky iman amal bilen görünýär.


text:
Derman serişdesiniň gysga häsiýetnamasy:
Patentlenmedik halkara himiki ady: deхtrose.
Düzümi: Glýukoza 55 gr
Derman görnüşi: ergin flakonda.
Farmakoterapewtiki topary: Plazmanyň öwezini dolujy, dezintoksikasion derman.
Kod: B05C X01.
Farmakologiki maglumatlary:
Glýukoza adam bedeninde energiýa çeşmesi bolup hyzmat edýär, ganyň plazmasynyň mukdaryny öwezini dolmaklygyny saklaýar. Glýukozanyň 0,5 % -li ergini belli bir derejede bedeniň ýitiren suwuklygynyň öwezini dolýar, gipertoniki erginiň osmos aktiwliginiň ýokarlanmagy bilen dokumalardan suwuklygyň çykyp, damara geçmegine ýardam edýär. Peşew çykarma artýar we bedenden zäherli maddalaryň çykarylyşy köpelýär. Glýukozanyň molekulalary energiýanyň harçlanmagyna gönükdirilýär.
Farmakokinetikasy: öwrenilmändir.
Ulanmaga görkezmesi: Gipoglikemiýa, gipoglikemik koma, sarsgyn, kollaps ýagdaýy, zäherlenmelerde (hirurgiki, trawmatologiki, reanimasion we ş.m. amalyýetlerde).
Garşy görkezmeleri: Süýjili diabet, giperglikemiýa.
Islenilmeýän täsirleri: Adatça bu dermany hassalar oňat göterýär. Käte lihoradka, derman goýberilen ýerde gaýnaglama bolmagy mümkin. Tromboz-tromboflebit köplenç aseptikanyň düzgünini saklanylmaýanlygy üçin ýa-da sanjymyň belli bir ýere köp sanjylmagyndan döräp biler. Giperwolemiýa, ýiti çep garynjyk ýürek ýetmezçiligi bolup biler.
Uly möçberde bellenende: Uly-köp möçberde ulanylmagyna duş gelinmedi.
Beýleki dermanlar bilen arabaglanyşygy: Kesgitlenilmedi.
Saklanyş şerti: Gury salkyn, ýagtylykdan goralýan ýerde, 15-25 С derejede saklamaly.
Ulanma möhleti: 4 ýyl.
Gaplama görnüşi: flakonda 100 ml; 200 ml; 250 ml; 400 ml; 500 ml